Pertsonaren heziketa osoa | Giza- solidaritatean heziz\nHemen zagoz: Hasiera»Hezkuntza proiektua»Baloreak\nBegoñazpi Ikastolak partaide guztiok ikasleen hezkuntzan doguzan oinarrizko aukera biez ohartzea gura dau: ikasleek hezkuntza integrala izatea eta gizarte solidaritatean hezi nahi dogu.\n1. Pertsonaren garatze integrala.\nGure hezkuntza ekintzaren oinarrizko helburua pertsonak prestatzea dalakoan gagoz. Garapen integrala aitatzen dogunean ikasleak bere gaitasun guztiak ezagutu eta era orekatu baten garatu egin behar dauazala esan gura dogu. Horregaitik Ikastolea honako gaitasun honeek garatzen saiatuko da:\nIkasleak inguruko gizarte eta berezko errealitatea arakatzeko interesa hartu dagian eginaz.\nErrealitatearen ezagutza zehatz eta kritikora helaraziz.\nJakitea zein frogatzea eta gozatzea bultzatuz, ikasleak ikasten dauanari ezagutza esanguratsuaren bidez zentzua aurkitu eta emon daikeo eta.\nMundu teknifikatu eta funtzional baterako prestatuz, bertan orientatzeko eta eragingarria izateko gai izan daiten.\nInguru fisiko eta gizartearen errealitatera sentikor izaten lagunduz.\nOndo sentitze eta gozamenera zabalik dagozan uneak bultzatuz, berehalako gozamena alkar banatuz eta komunitatea osotzeko gurarira bideratuz.\nSexualitatearen edukitze gozatsua eta arduratsua bultzatuz.\nMugimendua eta bere kontrola, sentimenduen eta lankidetzaren iturri eta motore bezala heziz.\nKomunikatzeko era desbardinak erabili eta hobetzeko aukerak emonaz.\nKomunikaziorik osoena indartzen dauan isiltasuna gozatzen itziz.\nSormenezko ekimena teknikaren bidez erabetetzen dala era praktikoan irakatsiz.\nKomunikatzeko bide eta sistemak erabakiak hartzearen zerbitzura eta pertsonen arteko topaketen zerbitzura jarriz.\nNorberaren balore eta mugen kontzientzia hartzeko aukerak emonaz bere buruaren kontzeptu erreala eta baikorra hartzeko.\nIkasleak garapenari egokitutako eta gizarte harremanen bidez eratutako autonomiaz jabetu eta berori erabili daian egoerak sortuz.\nBakoitza talde harremanetan beharrezkoa eta eragingarria sentitu daiten egoerak sortuz.\nLankidetasuna eta solidaritatea gozatu daian ohituz.\nPertsonaren garapenaren ikuspuntu kristau batetik, tranzendentalak deitu geinkezan gaitasunetan be heziko dogu:\nIkasleak ikuspuntu indibiadualista eta pragmatikoak gainditzen dabezan balore objektiboak erreferentetzat hartu daiazan ohituz.\nArrazoi zintzo eta altruisten alde konpromesua hartu daien aukerak emonaz.\nJangoikoaren seme-alaben askatasunera deituak izatearen kontzientzia sustatuz.\nEuren adinari egokitutako fede eta kulturaren arteko sintesi aurreragarriak egin daien aukerak emonaz ikasleei.\n2. Gizarte solidarioan hezi.\nBegoñazpi Ikastolak azpimarratu egin gura dau bere barruan gizarte solidaritatean hezitzeko asmoa eta horretarako hainbat helburu proposatzen dauz. Baina hezkuntza honek ez dauka zentzunik eskolaz kanpoko beste gizarte talde batzuekaz, sendiak zein beste gizarte erakundeek, ez badabe loturarik. Horregaitik,\nEkintzen bidez benetako Hezkuntza Komunitatearen parte izateko sentimendua indartzen saiatzen da. Lagungarri diran ezaugarrien lagungarrien artean Hezkuntza Proiektu honetan hurrengo honeek batu gura doguz beharrezkoentzat joz:\nBarne funtzionamendurako arauak argiak eta danek onartuak izango dira. Irakaskuntzako partaide guztiei eskatuko jake aurrera eroan eta betetzea.\nIrakasle, ikasle eta gurasoen eskola-antolamendua bultzatuko da, parte hartzen ohitu daitezan.\nTalde lana eta taldeen arteko koordinazioa indartuko da, bai irakasleen bai ikasleen artean.\nHezkidetzaren aldeko aukera argia egiten da, berori sexuen arteko eskubideen bardintasunerako hezkuntza bezala ulertuz.\nIkasleen arteko desbardintasunak gainditzeko beharrezko ahaleginaren alde gagoz. Ikastoleak gizarte aldaketan lagundu gura dau, bere barruan, batez ere pertsonaren garapen integralaren edozein arlotan arazorik gehien daukiezanak kontuan hartuz.\nIrakasleak Hezkuntza Proiektuaren bultzatzailerik garrantzitsuenak dira, beraz:\nEuren lana Ikastolako estamentu guztiek hartu beharko dabe kontuan.\nHezkuntza Proiektu honen garapen egokirako irakasleen eginkizun batzuk azpimarratzen doguz: irakasleek euren ikasleen orientatzaile izan behar dabe, ikasleen aniztasuna kontuan hartuz. Horretaz gain, ikasleen ikasketaren bitartekari, sortzaile eta eragile izan behar dabe. Azkenik, esan beharra da talde lanaren beharrizana izango dabela.\nBegoñazpi Ikastolak bere hezkuntza ekintza sendietan dagoaneko hasita dagoan lanaren jarraipena dala onartzen dau. Horregaitik, erakunde bi horreen lankidetza sakondu beharra sentitzen dau, helburu komunetara zuzentzen diran ekintzak hobeto koordinatzeko.\nHezkuntza estamentu guztiei iritzia eskatu ondoren Hezkuntza Proiektua kaleratuko dau eta ekintza bateratu moduan proposatuko dau.\nJarritako hezkuntza-helburuen lorpenerako partaidetza estu baten beharrizana nabarmendu gura dau.\nSendi bakoitzak, eta sendi guztiak batera, Ikastolaren hezkuntza-helburuak aztertzea eta euren senide bizitzan jarraipena era koherentean emoten saiatu daitezela eskatzen dau.\nOnuragarritzat jotzen da kultur eta gizarte desbardintasunak egotea, gizarte-sarea aberastu daikielako. Baina desbardintasun batzuk bidegabekoak dirala kontuan izanik Hezkuntza Proiektu honek solidaritate aldeak beharrezkoak dirala azpimarratu gura dauz.\nPertsona bakoitzak duintasuna hartu eta garatu egiten daualakoan gagoz bere sustraiak eta nortasuna, kasu honetan sozio-kulturala, ezagutu, ederresten jakin eta garatzeko konpromesua hartzen dauan heinean. Arrazoi honegaitik, Euskalerriko eta Bizkaiko Jaurerriaren inguru sozio-politikoaren ezagutza gure Hezkuntza Proiektuaren oinarrizko helburuetariko bat da.\nHonek honako hau esan gura dau:\nHurreko ingurua osotzen daben errealitateak era hertsi eta hausnartuan ezagutu.\nEuskadiko gizarte era kultura ezaugarriez era eginkorrean sentikortu eta norberarenak bezala maitatzera heldu.\nEuskal kulturaren balore garrantzitsuek, batez ere hizkuntzak, jasaten dabezan arrisku batzuen kontzientzia eraginkorra hartu eta ikasleei gainditzeko baliabideak emon.\nEuskalerriko ikusmugak zabaldu beste herri batzuenganako lankidetza bardintsu eta bidezkorako .\nGeurea ederrestuz tolerantzia eta begirunea izan.\nGiza desberdintasunen arazoen kontzientzia eraginkorra hartu eta jarrera solidarioak praktikatu.\nElizbarrutiko ikastetxea izateak hurrengo hau dakar:\nPEC honetan lan egiten dabenek fede kristaua benetakotu eta agertzen dan oinarrizko baloreengaitik lan bikaina dala aitortzen dabe.\nNazareteko Jesusenganako, bere pertsona eta doktrinarenganako erreferentzia komunitate-alkarbizitzarako konpromesuen eta solidaritate baloreen bultzatzailea izatea.\nGure ikasleek jakituriko beste arlo batzuk sakontzen dabezan moduan, erlijio jakituriak eta bizipenak era harmoniko baten heltzea gura dogu.\nHorregaitik, Ikastolan ikasleek euren fedea agertzen izten deutsen eta euren jatorrizko kristau komunitateetan murgiltzea bultzatzen daben ekintza pastorala erraztuko da.\nArreta berezia jarriko da erlijio kutsuaren hezkuntza-bazterketa gainditzeko, jakintzagai arteko lanaren ereduaren bidez giza balorerik onenen jatorria dala ulertzen lagunduz.


Aozaratzako eta Mitarteko lanen esleipena gertu dago - Aretxabaleta - Goiena.eus\nAozaratzako eta Mitarteko lanen esleipena gertu dago\nMirian Biteri 2009-03-16 13:11\nEspainiako Gobernuaren Tokiko Inbertsiorako Estatuko Fondoaren laguntzarekin Udalak hainbat proiektu jarriko ditu martxan datozen hilabeteotan eta horien lanak esleitzeko deialdia zabalik dago egunotan.\nMitarte kalea berritzeko obretarako eskaintzak bihar arte (martitzena) aurkez daitezke. Kale horretan hornidura eta saneamendu berriak jarriko dituzte. Argiteria, hiri-altzariak, seinaleztapen-sistema eta lorategiak ere aldatuko dituzte eta galtzadan harria jarriko dute.\nHorretarako 793.916,47 euro bideratuko dituzte. Jasotako eskaintzak aztertu ondoren, martxoaren 30erako aurreikusita dagoen osoko bilkuran esleituko dituzte. Lan horiek apirilean hastekoak dira.\nBestalde, Aozaratza auzoko bidegorria egiteko eskaeren aurkezpena hurrengo egunean (martxoak 18) amaituko da. Lizitazio oinarrien aurrekontua 311.540,78 euro da eta bidea egiteko epea bost hilabetekoa izatea aurreikusi du Udalak. Interesatuek udaletxean aurkeztu behar dute eskatutako dokumentazioa.\nKasu horretan, Udalak ez du argitaratu lehiaketa deirik Gipuzkoako Aldizkari Ofizialean, nahiago izan duelako inguruko enpresei obra horiek eskaintzea. Proposamen guztiak jaso ostean egokiena zein den aztertzeari ekingo dio.


Irritxoen eguna Oreretan 2012/11/11 • ZUZEU\nLandare elkarteak Irritxoen eguneko antolatzaile nagusi modura haurrentzako espresuki antolaturiko egun berezi honen aurkezpena egin nahi dizue.\n2012ko Azaroak 11 Igandea Oreretan izango da irritxoen eguna ospatuko den data.\nGune guztiak haurrei zuzenduak egongo dira, honetarako puzgarriak, magoak, eskalada gunea, pailazoak (Pirritx Porrotx eta Marimototx), tailerrak, marrazteko guneak, dantzaldiak, euskal jolasak, kale animazioak, buru handiak, erraldoiak, trikitilariak, txarangak, dultzaineroak, bertsolariak eta abar luze bat prestatu ditugu 8 gune desberdinetan banaturik.\nBertan puzgarriak, ohe elastikoak 14×3 metro, pista amerikarra 4x 14 metro, puzgarri pirata 7×4 metro, puzgarri porteria 4×4 metro, ludoteka puzgarria 8×8 metro, eta abar luze bat izango ditugu.\nTalogileak eta txozna ere bertan aurkituko dituzue.\nZazpi n garren gunea Herriko enparantza\nZortzi garren gunea Galtzarabordako Kiroldegia\nAnimatu ata azaldu zaitezte.\nZer duzu buruan “Irritxoen eguna Oreretan 2012/11/11”-ri buruz\nSaioa 2012-11-05 12:39\nSarrerak dagoeneko agortu dira. Gehiago ateratzeko asmorik bai? Jende asko geratu gara sarrerarik gabe… 🙁


Bilbok bere 722. urteurrena ospatuko du 28 esku-hartze artistikorekin - Gazteberri.eus\nBilbok bere 722. urteurrena ospatuko du 28 esku-hartze artistikorekin\nBilboko Gau Zuria ekainaren 17an eta 18an ospatuko da hiriaren 722. urteurrenarekin bat eginez\nBilboko Gau Zuriak bere ohiko datak berreskuratuko ditu aurtengo ediziorako. Horrela, aurtengo edizioak bat egingo du Bilboren 722. urteurrenarekin eta ekainaren 17an eta 18an ospatuko da. Egun horietan hiribilduaren paisaia aldatuko duten hainbat esku-hartze artistiko izango dira.\nEskulturak, instalazio digital eta interaktiboak, usaintzeko paisaiak, abesbatzen emanaldiak eta formatu handiko joko tradizionalak bezalako jarduerek hiriko 26 gune hartuko dituzte. Horiez gain, hiriko hainbat auzo eta kale soinuarekin eta mugimenduarekin beteko dituzten bi ikuskizun ibiltari ere izango dira.\nAurtengo edizioan ordutegi aldaketa bat izango da. Hortaz, instalazioak 19:30etatik 0:30etara bisitatu ahal izango dira. Ordutegi berri horrek egitasmoaren instalazioak ere eraldatuko ditu; izan ere, edizio honetan horietako gehienak egunez zein gauez ikusi ahal izango dira.\nGau Zuriak programatuta dituen proposamen artean honako hauek azpimarra daitezke:\nMiguel Chevalierrek diseinatutako eta Enkarnazio elizaren bobeden gainean proiektatuko den ‘Bóvedas Celestes’ instalazio digital sortzailea.\nTomo Estudioren ‘BI//722-345’ animazioa. Areatzako pasealekuan eskainiko den animazio horretan Hiribilduaren bilakaera ikusi ahal izango da, bere sorreratik gaur egunera arte.\nArriaga Plazak hainbat tamainatako 69 eguzki-lore hartuko ditu, espazio hori argiz eta kolorez betetzeko.\nCasilda Iturrizar Parkeak, ‘Luz de salón’ izeneko esku-hartzea hartuko du. Bertan 8 metroko altuera eta 8 metroko diametroa duen tamaina handiko egongelako lanpara bat jarriko da.\nArte Ederretako Museoaren inguruan tamaina ezberdineko 120 lorez osatutako ‘Blossom’ esku-hartzea ikusi ahal izango da.\nGas plazan ikusi ahal izango den ‘Olorama’ esku-hartzeak, berriz, zentzumen guztiak aktibatuko dizkie ikusleei.\nPrevious 16 urtetik gorakoek gidatu ahal izango dute B1 baimen berriarekin\nNext 25 kilometro igeriketan erronka solidarioa


HUHEZIk hartuko du Eralan ikerketa-proiektuaren ardura - Debagoiena - Goiena.eus\nHUHEZIk hartuko du Eralan ikerketa-proiektuaren ardura\nMaider Arregi 2009-11-04 16:35\nMondragon Unibertsitatearen Humanitate eta Hezkuntza Zientzien Fakultateak hartuko du Eralan ikerketa-proiektuaren ardura. Bigarren aldi honetan -Eralanek bi ikasturte irauten du, eta orain bigarren aldian dihardu-, aldi honetan ere Nekane Goikoetxea HUHEZIko irakaslea ari da Eralan zuzentzen, Soziolinguistika Klusterrarekin elkarlan estuan.\nJoan den urriaren 1ean Nekane Goikoetxeak Donostian hitz egin zuen Kutxak antolatutako jardunaldi batzuetan -bertan ziren Markel Olano Gipuzkoako diputatu nagusia, Xabier Iturbe Kutxako lehendakaria, Carlos Ruiz Kutxako Komunikazio arduraduna, Xabier Barandiaran diputatu nagusiaren kabinete burua, Maria Jesus Aranburu Kultura diputatua eta Ainhoa Beola, Donostiako Udaleko zinegotzia-, eta azaldu zien han bildutakoei zertan den Eralan proiektuaren bigarren aldi hau. Beste horrenbeste egin zuen urriaren amaieran, Eusko Legebiltzarrak antolatutako "Hizkuntza gutxituak administrazioan" izeneko jardunaldietan.\nEralan ekimen bat da Soziolinguistika Klusterrak sortua, eta helburua du aztertzea zein faktorek duten eragina lan alorreko hizkuntza normalizazioan. Proiektuak bi aldi izan ditu. Batetik, 2006-2008 aldian identifikatu ziren lan munduan zer aldagaik eragiten duten euskararen erabileran. 2008-2010 aldian, berriz, asmoa izango da lidergoa ikertzea, bi helbururekin:\nEstrategiak lantzea hizkuntzaren eraldaketa prozesuetako hainbat lider mota sortzeko (euskara teknikaria, euskararen aldeko taldea, lider informalak eta lider instituzionalak), antolatzeko eta eraginkortasuna lortzeko.\nSakontzea liderrak zelan landu dezakeen diskurtsoa hizkuntza eraldaketa prozesua bideratzeko, helburua baita argudio bateria bat sortzea lider exekutiboek darabilten diskurtso-moldeetarako.\nHainbat erakundek parte hartzen du Eralanen, Soziolinguistika Klusterreko bazkideak batzuk, beste batzuk ez. Bi aldiak kontuan hartuta, honako hauek bildu dira egitasmoan:\nBizkaiko Foru Aldundia, LAB sindikatua, Eusko Ikaskuntza, Ahize hizkuntza aholkularitza, Elhuyar Aholkularitza, Emun Lana Euskalduntzeko Kooperatiba, Artez Euskara Zerbitzua, Mondragon Unibertsitatea, Bermeoko Udala, Gipuzkoako Foru Aldundia, Euskal Herriko Unibertsitatea, Arabako Foru Aldundia eta Gipuzkoa Donostia Kutxa.


Amaituta 12|02|13 • 12|05|20\nModernitatearen jatorriak euskal pinturan BBK Aretoa\nBilboko Arte Ederren Museoak Anselmo Guinea (1855–1906) margolari bilbotarrari eskainitako lehenengo erakusketa monografikoa aurkezten du. Horretarako, 80 lanetik gora bildu dira, erdia baino gehiago sekula argitara eman gabeak, eta beste asko jendaurrean jarri gabeak duela 100 urte baino gehiagotik. Beraz, aukera aparta da margolari honek argiarekin zuen birtuosismo finaz eta argia islatzeko modu bikainaz gozatzeko; izan ere, funtsezko margolaria da mende aldaketako euskal pinturaren eraldaketa estetikoak ezagutu ahal izateko. Gainera, museoko Aholku Batzorde Artistikoko kide den Mikel Lertxundi Galiana historialariak ikerketa-lan zorrotza egin du erakusketarako. Ezagutza eta ikerketa arloko lan hori jasota geratuko da museoak erakusketa dela-eta argitaratuko duen katalogoan.\nLanen hautaketak Guineak landutako generoak hartzen ditu kontuan –eszena kostunbristak, paisaia eta erretratua–, bai eta erabili zituen teknikak ere –olio-pintura batez ere, baina akuarelak eta marrazki preziozistak ere bai–. Ibilbideari hasiera emateko, 1870eko hamarkadan Bilbon pintatutako paisaia errealistak egongo dira ikusgai. Gero, Guinea Italian egon zen 1881 eta 1887. urteen artean, eta egonaldi horrek bere interesen esparrua zabaldu zuen, ekialdeko pinturara, kasaken pinturara, eta historiazko eta ohiturazko pinturara joz. Urte horietan, bere teknika eta maisutasuna finkatu zituen argia islatzeko orduan. Hamarkadaren amaieran, harreman estua izan zuen Adolfo Guiard (Bilbao, 1860–1916) margolariarekin, eta, horren ondorioz, Guinea zenbait ezaugarri inpresionista erabiltzen hasi zen, batez ere konposizioen atzealdeetan aplikatuta.\nXIX. mendeko azken urteetan, Parisera bidaiatu zuen, eta bertatik bertara ezagutu zituen inpresionismoa, puntillismoa eta modernismoa. Une hartatik aurrera, bere pintatzeko moduak aldaketa nabarmena izan zuen, argitsuagoa eta arinagoa izatera pasatuz. Euskal kostunbrismoa eta paisajismoa berritzeko egin zuen ekarpena funtsezkoa izan zen, eta ekarpen hori Adolfo Guiard, Darío de Regoyos eta Manuel Losada margolarienekin elkartu zen. Industrializazioa paisaia aldatzen hasi bazen ere, Guineak ikuspegi landatarrari eutsi zion, eta, horretarako, hainbat tipo eta gai aurkitu zituen Arratiako haran idilikoan. Mende-aldaketako urteetan, bertako zenbait bildumagileren lagun egin zen, eta, batez ere, Ramón de la Sota ontzi-jabearekin; hori dela eta, bere erregistro tematikoa handitu eta itsas eszenak pintatzen hasi zen. Gainera, beiratearen aukera artistikoak jorratu ahal izan zituen ikuspuntu modernistatik.\nErakusketari amaiera emateko, 1902 eta 1905. urteen artean Erromako egonaldietan egindako lanak egongo dira ikusgai. Garai hartan, errealismo sozialean oinarritu zen, eta, berriz ere, kostunbrismo italiarrean. Azken joera hori Italiako bildumagileen eskaria asetzeko jorratu zuen, haiek beti egon baitziren interesatuta Anselmo Guinearen ibilbide artistikoan. Margolaria, baina, gazterik hil zen, eta bere ibilbidea errotik moztuta geratu zen.\nOlioa mihisean, 147 x 190,5 cm\nERAKUSKETAREN EDUKIA: Anselmo Guinea (1855-1906)\nAnselmo Guinea Corpus-ean\nAnselmo Guinea ARTEDERren\nPérez Villaamil Maleta mexikarra


Gresin - Wikipedia, entziklopedia askea.\nRobert CHARBONNIER (2014-2020)\n45° 36′ 36″ N, 5° 40′ 57″ E / 45.61°N,5.6825°E / 45.61; 5.6825Koordenatuak: 45° 36′ 36″ N, 5° 40′ 57″ E / 45.61°N,5.6825°E / 45.61; 5.6825\nChampagneux, Rochefort, Saint-Genix-sur-Guiers, Sainte-Marie-d'Alvey eta Saint-Maurice-de-Rotherens\nGresin Frantziako udalerria da, Savoia departamenduan dagoena, Auvernia-Rhône-Alpeak eskualdean. 2013an 338 biztanle zituen.\n2007an Gresin udalerrian erroldatutako biztanleak 338 ziren. Familiak 137 ziren, horien artean 43 pertsona bakarrekoak ziren (27 bakarrik bizi ziren gizonak eta 16 bakarrik bizi ziren emakumeak), 43 seme-alabarik gabeko familiak ziren eta 51 seme-alabak dituzten bikoteak ziren.\n2007an 175 etxebizitza zeuden, 139 familiaren etxebizitza nagusia ziren, 23 bigarren erresidentzia ziren eta 13 hutsik zeuden. 155 etxeak ziren eta 18 apartamentuak ziren. 139 etxebizitza nagusietatik 105 bere jabearen bizilekua ziren, 28 alokairuan okupaturik zeuden eta 6 doan lagata zeuden; 6 etxek bi gela zituzten, 14 etxek hiru zituzten, 37 etxek lau zituzten eta 83 etxek bost zituzten. 112 etxek euren parking plaza propioa zuten azpian. 53 etxetan ibilgailu bat zegoen eta 80 etxetan bat baino gehiago zituzten.\nGresin udalerriko biztanleria-piramidea 2009an .\n2007an lan egiteko adina zuten pertsonak 227 ziren, horien artean 167 aktiboak ziren eta 60 inaktiboak ziren. 167 pertsona aktiboetatik 155 lanean zeuden (83 gizon eta 72 emakume) eta 13 langabezian zeuden (7 gizon eta 6 emakume). 60 pertsona inaktiboetatik 25 erretiraturik zeuden, 16 ikasten zeuden eta 19 "bestelako inaktibo" gisa sailkaturik zeuden.\n2009an Gresin udalerrian 142 unitate fiskal zeuden, 350 pertsonek osaturik. Pertsona bakoitzeko diru-sarrera fiskalaren mediana urteko 17.995 euro zen.\n2007an zeuden 16 komertzioetatik, 4 bestelako produktu industrialen fabrikazioko enpresak ziren, 4 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 2 higiezinen enpresak ziren, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Gresin udalerrian 11 nekazaritza-ustiategi zeuden, 222 hektarea erabiltzen.\nBNF: 15274061t (data)


0-5 urte. Heziketan elkar haziz – TTiKLiK!\nHasiera/Hezkuntza/0-5/0-5 urte. Heziketan elkar haziz\n3.098 2 minutes read\nJaioberriak behar duen lehen gauza giro abegitsua da, ongi etorria izatea, eta amaren gorputzarekin kontaktua, larrua larruaren kontra jartzea; eta amak ezin badu, aitaren gorputzarekin, denentzat hain emozio-karga handikoa den aldaketa handi hori errazteko. Une hauetan hasten da haurraren garapen afektibo-soziala. Eguneroko interakzioan hasten da heziketa, haurraren oinarrizko beharren inguruan ( jan, lo, negar, irribarre egin…), hor gauzatzen da heziketa amarekiko eta aitarekiko hartu-emanaren bidez; bestela esateko, beharrizan fisiko eta afektiboak integratuz.\nAdibidez, janaria ematerakoan, elikagaiez gain, gorputz-kontaktua, begiratuak, usainak, ahotsa… ere eskaintzen zaizkio. Loa lasaitasun gozatsuarekin eta amets egitearen atseginarekin lotzen da. Negarra haurraren lehenengo deia da, eta behar fisiko edo premia psikiko edo minaren… adierazpide ere izan daiteke. Aita/haurra, ama/haurra, egunean eguneko interakzioan, elkarrekin ikasiz doaz gorputz-hizkuntzazko mezu horien bitartez.\n0-5 atxikimendu-apego haziera heziketa Marian Goienola Alberdi


Izenburua: Ezer ez da dirudiena\nVan Gogh margolari ospetsuaren ezkerreko belarria ikusgai jarri duen erakusketa; museoko lorezainak lapurturiko grabatuaren ezkutalekuan agertutako hilotzaren kasua; Gabonetako jaiotzak museora garraiatzean, bi tarantulek sorturiko nahasmena eta deskalabrua; koadro baten aurrean musean jolasean aurkitu eta ospitaleratutako aitonaren istorioa; mutil-lagunaren hitzordura joanda grafitigile talde batekin eta guardia zibilarekin endredatzen den neskaren abenturak eta desbenturak? Artea gai eta giro, zortzi narrazio hauetako narratzaileak eta protagonistek ertz ezberdinetatik arakatuz artearen paisaia fisiko eta emozionalak bistaratuko dituzte. Artean ezer ez da dirudiena eta (ez) dirudien horrekin jolasten den gisa artista jolastu da idazlea, fikzioa eta errealitatearen arteko jolasa eta ariketa literarioa uztartuz, margolari baten gisa, paleta koloretsua eskaintzeko irakurleari. Artearen eta sormenaren paisaiak zabalak eta kolore anitzak direlako, bertan bizi diren pertsonaiak bezala.\n2022/06/16 11:32 am\nMaribel Aiertza itzuli da nagusientzako euskal narratibagintzara, hamaika urte pasa eta gero, eta ezin dut esan arrakastatsua izan denik bere itzulera.\nZortzi ipuinek osatutako liburua ekarri digu, denak museoekin edo artearekin lotuak, baina ez dut haietako ezeinekin gozatu. Azkar irakurtzen dira ipuinak, laburrak baitira guztiak, baina balekoak bakarrik iruditu zaizkit. Izan ere, argumentuak ez zaizkit oso interesgarriak iruditu, baina ezta aspergarriak ere.\nEuskakaren aldetik, ondo idatzita dago liburua; ez dut kexarik alde horretatik .\nOndorioz, nahiz eta ez gozatu, liburu hau gomendatuko nuke interesgarria delako desagertuta dauden idazleak berriro agertzea euskal literaturara. Ea jarraipena izaten duen!\n2021/11/29 9:58 pm\nLiburu hau zortzi narraziok osatzen dute: denak arteari buruzkoak dira, baina denak ezberdinak dira.\nLehenengoa, ‘Belarria’ delakoa, New Yorkeko MoMA Museoan gertatzen da. Operazio logistiko delikatua da. Izan ere, Van Gohen margolan bat ekarri behar dute Holandatik Manhattango heliportura, baina inaugurazio egunean konturatzen dira ez dagoela koadrorik, belarri bat baizik.\nBigarrenean, ‘Grafitibirusa’ izenekoan, grafitigileen jarrera sexista kritikatzen da. Honela irakur dezakegu 29. orrialdean: “Mahastietako Geltoki Zaharreko tren historikoaren grafitiaren egilea bilatzen da”. Hala ere, egilea Ainhoa izeneko emakume bat da, istorioaren protagonistetako bat.\nHirugarrena museoko zaindari baten ikuspuntutik idatzita dago. Ikus dezakegu bere lanbidea nahiko estresagarria eta tentsioz betea dela, pertsonaia nagusiak burua galdu baitu eta komisaldegian amaitzen baitu.\n‘Lapurreta’ narrazioan protagonistak bi ikasle dira: gau batean museo batean giltzapetuta geratzen dira eta lapurreta bat leporatzen diete.\nEz dut gainerako narrazioak laburbiltzen jarraituko, lana irakurleari utziko diot, idazleak gehienetan erabiltzen duen tonu ironiko eta umoretsuaz jabetuko baita. Nabari da egileak artearen mundua menderatzen eta ulertzen duela. Horregatik, liburu hau ez da bakarrik Rothko, Niri Levav edo Natsumi Tomita bezalako margolarien koadroak gogoratuz gozatzen dutenentzat, baita euskararekin gozatzen dutenentzat ere, modu erraz, ulergarri eta erakargarrian idatzita baitago.


Halakoetan parte izan nahi dut - - Baleike.eus\nHalakoetan parte izan nahi dut\nJuan Luis Romatet 2017-05-10 09:37\nOrain gutxi arte ez dut sare sozialik izan. Ez nuen nire gauzak publiko egiteko inongo gogorik eta besteenak jakiteko oraindik gutxiago. Baleikeko kontuetatik sartzen nintzen eta noizean behin zerbait interesgarria aurkitzen banuen ere, lerdokeria gehiegirekin egiten nuen topo nire onerako. Igande goizetako “Jo tio/tia, ze resakaaaaaaaaaaa” mitikoak hor daude. Baina, denak du amaiera bat.\nHasteko, pasa den uda amaieran Komunitateko txoko hau zabaldu nuen eta orain hilabete batzuk Facebookeko kontua, perfila edo dena delakoa zabaltzera behartu ninduten, sare sozialen inguruko jardunaldi batean egon ondoren. Sare sozialetan ez dagoen kazetaria teknofobo bat omen da, zioen hizlariak. Honbre, ez teknofobo, ez teknomaniako. Teknologia ondo dago, baina liburuak, komikiak eta aldizkariak paperan irakurtzea eta musika CD edo biniloetan entzutea gustatzen zait. Sare sozialetan ez nengoen ez teknofoboa nintzelako; sinplementean, ez zitzaidan interesatzen.\nJardunaldi horren ondoren “zabaldu kontua eta behar bada hor eduki erabili gabe. Baina, ireki”, esan zidaten. Eta hala egin nuen. “Eta orain zer?”, galdetu nion nire buruari. “Behin zabalduta, zerbaitetarako erabili beharko dut”. Lagun eskaera batzuk egin nituen, beste batzuk bueltan etorri zitzaizkidan, eta gustukoak ditudan komikilari eta musikariak jarraitzen hasi nintzen. Baita zenbait argitaletxe eta kontzertu areto ere. Interneteko misterioak medio, Pakistaneko, Brasilgo, Indiako edota Alemaniako jendearen lagun eskaerak jaso nituen, baita ohean nire zain zeuden neska despanpananteen mezuak ere (ez naiz hain txepela azken mezu hauek erantzuteko).\nNoizean behin argazkiren bat igotzen dut, baina, onartu behar dut gehiago erabiltzen dudala sarea nire bizioen inguruko informazioa lortzeko, sozializatzeko baino. Hau da, informazioa lortzeko beste erreminta bezala ikusten dut gehienbat.\nBaina, noizean behin sorpresak ere jasotzen dira. Atzo, Juventus eta Monakoren arteko partida ikusten ari nintzela, mugikorreko argia dir-dir egiten hasi zen. Laneko zerbait izango zelakoan, hasperen batekin hartu nuen telefonoa. Baina ez, maite, miresten eta jarraitzen dudan rock talde baten Facebookeko mezua zen: Nashville (Estatu Batuak) hirian emango zuten kontzertu labur bat sarearen bidez zuzenean emango zutela ohartarazten zieten beren jarraitzaileei. Telebistaren soinua kendu (Dani Alvesen gola galdu), Facebooken sartu eta txundituta egon nintzen, ez musikarekin bakarrik (kristorena izan zen!), baina baita teknologiak eskaini dezakeenarekin ere. Eta pentsatu nuen, horrelakoetarako bai, halakoetan parte izan nahi dut.


Kontxako hondartzan egingo den “Klima ez da negozioa” elkarretaratzean parte hartzeko deia – Usurbil Eginez\nKontxako hondartzan egingo den “Klima ez da negozioa” elkarretaratzean parte hartzeko deia\nGlasgowen burutzen ari den klima aldaketaren inguruko konferentziaren harira, Euskal Herriko hainbat talde ekologista eta sindikatu COP26 aldaketaldia plataforman batu dira. Plataforma honek COP26ko kideei eta gobernuei adierazpenen erosotasuna utzi eta ekintzetara jo dezatela eskatu die. Guzti hau salatzeko, ekimen ugari antolatu dira Euskal Herrian. Gurean esaterako, Larreko Mahaiak elkarretaratzea antolatu du gaurko (azaroak 6) Donostiako Kontxako hondartzan, goizeko 11:30ean. Bertan, 100 metro luze eta 10 metro zabaleko neurrian ‘Klima ez da negozioa’ osatuko dute. Parte-hartzeko interesa dutenei euritakoak eramateko eskaera egin die Plataformak.\nCOP26 Aldaketaldia Plataforma Euskal Herriko 18 talde ekologistek eta LAB, ELA, STEILAS, ESK, CCOO, CGT-LKN Bizkaia eta Etxalde Nekazaritza Iraunkorra sindikatuek, gazte mugimenduko eragileek, auzo elkarteek eta bestelako elkarteek osatzen dute. COP26 konferentzian parte hartuko duten agintariei material eta energia kontsumoaren murrizketa demokratikoki planifikatzea eskatu diete zehazki COP26 Aldaketaldiko eragileek. Horretarako, planetaren mugekin talka egiten duen hazkunde ekonomikoaren bidea alde batera utzi behar dela azpimarratu dute: “Kapitalismoa da krisi klimatikoaren sorburua, eta ez da irtenbidea izango, berdez margotu arren”.\nFokua etxean jartzea ere garrantzitsua dela azpimarratu du plataformak: “Klima larrialdiak, borroka globala izanik ere, tokian tokiko erantzunak behar ditu, Euskal Herrian egiten diren hondakin, biodibertsitate eta lurralde antolaketa edota energia politikek larrialdi egoera globalarekin zerikusi zuzena dutelako”.\nPosted on 2021/11/05 by usurbileginezPosted in Orokorra\nAurrekoa Previous post: Gaur arratsaldean Ibon Martin idazleak bere eleberrien inguruko solasaldia eskainiko du Sutegin\nHurrengoa Next post: Gaur Nafartarrak taldeak “Noain 1521” zikloari hasiera emango dio


Hunt konderria (Texas) - Wikipedia, entziklopedia askea.\nHunt konderria (Texas)\nHunt konderriaren kokapena AEBtan\n33° 07′ N, 96° 05′ W / 33.12°N,96.09°W / 33.12; -96.09Koordenatuak: 33° 07′ N, 96° 05′ W / 33.12°N,96.09°W / 33.12; -96.09\n2.176,41 km2 (%95.27)\n108,01 km2 (%4.73)\nHunt konderria (ingelesez: Hunt County) Texasko konderri bat da, Ameriketako Estatu Batuetan. Hiriburua Greenville da. 2010eko zentsuaren arabera 86.129 biztanle zituen, Hunt kilometro koadroko azaleran.\nHunt konderriak 2.284.43 kilometro koadro ditu. Horietatik 108.01 ura dira. Beste 2.176.41 lurra dira. Biztanleria dentsitatea 37,7 da.\n2010eko zentsoan bizi ziren 86.129 pertsonetatik 76.144 txuriak edo hispanoak dira. Horietatik hispano edo latino kategorian 11.751 dira. 6.976 beltzak edo afroamerikarrak. 600 amerikar natiboak ziren eta 130 Hawaii edo Pazifikoko irletako natiboak. 897 asiarrak ziren. Bestelako arraza bat kategorian 58 biztanle daude. Bukatzeko euren burua arraza bat baino gehiagotan 1.324 pertsonek kokatzen zuten.


Carroll konderria (Georgia) - Wikipedia, entziklopedia askea.\nCarroll konderria (Georgia)\nCarroll konderriaren kokapena AEBtan\n33°35′N 85°05′W / 33.58°N 85.08°W / 33.58; -85.0833°35′N 85°05′W / 33.58°N 85.08°W / 33.58; -85.08\n1.292,6 km2 (%99.06)\n12,33 km2 (%0.94)\nCarroll konderria (ingelesez: Carroll County) Georgiako konderri bat da, Ameriketako Estatu Batuetan. Hiriburua Carrollton da. 2010eko zentsuaren arabera 110.527 biztanle zituen, Carroll kilometro koadroko azaleran.\nCarroll konderriak 1.304,93 kilometro koadro ditu. Horietatik 12,33 ura dira. Beste 1.292,6 lurra dira. Biztanleria dentsitatea 0,01 da.\n2010eko zentsoan bizi ziren 110.527 pertsonetatik 87.331 txuriak edo hispanoak dira. Horietatik hispano edo latino kategorian 6.800 dira. 19.862 beltzak edo afroamerikarrak. 296 amerikar natiboak ziren eta 19 Hawaii edo Pazifikoko irletako natiboak. 836 asiarrak ziren. Bestelako arraza bat kategorian 249 biztanle daude. Bukatzeko euren burua arraza bat baino gehiagotan 1.934 pertsonek kokatzen zuten.\nMultimedia: Carroll County, Georgia


Izokina hostopilean espinaka-kremarekin | Consumer\nBi baratxuri-hortzak gorritu. Zartaginetik kendu eta suaren intentsitatea igo. Izokin-solomoak minutu batez prestatu alde bakoitzean (barrua gordinik utzita). Gatz-puntuan jarri eta sutatik kanpoko plater batean gorde.\nGeratzen den zukuan, tipulin freskoa salteatu juliana finetan moztuta. Ondoren, espinaka garbiak gehitu. Egosi arte, egosi esne gaina eta krema-gazta, eta utzi irakiten krema lodi bat, kolore berde ederra emanez.\nEspinaka-krema hoztu ondoren, hostorearen gainean jarri eta izokina gainean jarri. Beste hostore geruza batekin itxi. Hostorearen azala arrautza irabiatuarekin margotu eta labean sartu 200 ºc-an, beroa gora eta behera. Hostorea gorritu ondoren, labetik kendu eta zerbitzatu egiten da. Hostore-pakete txikiagoak egiten baditugu, handi baten ordez, albo batetik zerbitzatu ahal izango ditugu, koloreen eta elikagaien konbinazioa ikus dadin.\nErrezetaren oinarria hostorea da, karbohidrato eta azukreetan aberatsa da, eta elikagai gantzatsua da, nahiz eta mantenugai garrantzitsuak dituen, hala nola kaltzioa, potasioa, iodoa, magnesioa, zinka, B3, B9, D, E eta K bitaminak. Izokinarekin prestatzen da, balio biologiko handiko proteinak eta digestio errazekoak (kaltzioa, burdina, magnesioa, omega 3 gantz azidoak eta A, B eta D bitaminak) gehituta. Espinaka asko erabiltzen da, eta asko erabiltzen da. Hostoak karoteno, luteina eta klorofila ugari ditu, eta horiek guztiek antioxidatzaile garrantzitsuak dituzte. Kaltzio, burdina, magnesio eta A eta C bitaminak ere baditu. Gantz eta kaloria ugari dute esne-gain likidoek eta krema-gaztek, eta horrek murriztu egiten du kontsumoa. Beraz, moderatu beharreko errezeta da.\nizokin fresko solomoak/g/600\n1 arrautza hostorea margotzeko


Ludwig Erhard - Wikipedia, entziklopedia askea.\nLudwig Wilhelm Erhard (Fürth, Alemania, 1897ko otsailaren 4a - Bonn, Alemania, 1977ko maiatzaren 5a) alemaniar politikaria izan zen.\n2. Chairman of the CDU (en)\n1966ko martxoaren 23a - 1967ko maiatzaren 23a\n2. Alemaniako Kantziler Federala\n1963ko urriaren 16a - 1966ko abenduaren 1a\n← Konrad Adenauer - Kurt Georg Kiesinger →\n1957ko urriaren 29a - 1963ko urriaren 15a\n← Franz Blücher - Erich Mende →\n1949ko irailaren 7a - 1953ko irailaren 7a\nFürth, 1897ko otsailaren 4a\nBonn, 1977ko maiatzaren 5a (80 urte)\nLuise Erhard (en)\nSchool of Economics and Social Sciences Nuremberg (en)\n1949 West German presidential election (en)\nBonn eta Munich\nMadrilgo Complutense Unibertsitateko honoris causa doktoregoa (1960)\nKnight Grand Cross of the Order of Merit of the Italian Republic (1955eko otsailaren 27a)\nGrand Cross of the Military Order of Saint James of the Sword (1961eko maiatzaren 29a)\nEkonomiako irakaslea eta nazismoaren aurkaria izan zen. 1949an Parlamenturako hautatu zuten, eta handik bi urtera Ekonomia-ministro izendatu zuen Adenauerrek. Liberalismo ekonomikoaren aldeko sutsua izan zen, eta «Alemaniaren mirariaren aita» deitu zioten. 1963an kantziler hautatu zuten, Adenauerren ondorengo, baina alderdi demokristau barruan izan ziren tirabiren ondorioz, utzi egin behar izan zuen kargua; Kurt Georg Kiesingerrek hartu zuen haren lekua 1996an.\nWikimedia Commonsen badira fitxategi gehiago, gai hau dutenak: Ludwig Erhard\nMultimedia: Ludwig Erhard\nAzken aldaketa 27 otsaila 2019(e)an, 08:42(e)tan\nOrriaren azken aldaketa: 27 otsaila 2019, 08:42.


Reala 2020ko Errege Kopako txapeldun Athletici finala irabazita 0-1\nJokalariek zelaiaren erdian egindako ospakizuna\nMarcelino: ''Egun tristea da, oso tristea''\nDe Marcos: ''Oso kolpe gogorra da, garaipena eraman ahal genuela uste genuen''\nRealak irabazi du 2020ko Errege Kopa, iaztko apiriletik atzeratutako finalean Athletici 0 eta 1 irabazi ostean. Garaipenaren gola mikel Oyarzabalek egin du, 63. minutuan, Iñigo Martinezek Porturi egindako penaltia jaurtita.\nLehen zati orekatua jokatu dute bi taldeek, elkarrenganako errespetu handia erakutsiz. Lehen 45 minutu horietan, gol aukera oso gutxi izan dira, eta argiena Athleticek izan du, Iñigo Martinezek 30. minutuan areaz kanpotik egindako jaurtiketa indartsu batean. Alex Remirok ondo urrundu du baloia kornerrera.\nAurreko jokaldi batean, Dani Garciak txartel horia ikusi du zelai erdian egindako falta baten ondorioz.\nHorrela, hutsekoarekin eta bi taldeek nahi duten jokoa egiteko izan dituzten arazoekin, amaitu da lehen zatia Cartuja zelaian.\nBigarrena hasi eta gutxira, jokaldi eztabaidagarria izan da Athleticen areatik gertu. Iñigo Martinezek besoarekin ukitu du baloia area ertzean eta hasieran ez da argi egon area barruan ala kanpoan izan den. VAR laguntziale teknikoarekin kontsultatu ostean, epaileak kanpoan adierazi du falta. Jokaldia ondoriorik gabe amaitu da.\nFinala erabaki duen jokaldia 58. minutuan iritsi da. Iñigo Martinezek penaltia egin dio Porturi Realeko jokalaria Unai Simonen aurrean bakar-bakarrik geratzear zela, epaileak penaltia adierazi du eta Athleticeko jokalariari txartel gorria atera dio zuzenean. Baina jarraian, jokaldia berriro aztertu du eta jokalari zuri-gorriari txartel gorria kentzea eta horia ateratzea erabaki du.\nPenalta Mikel Oyarzabal Realeko kapitainak jaurti du eta Unai Simonek ez du aurrelariaren asmoa asmatu. Ondorioz, 0 eta 1ekoa igo da markagailura.\nHortik aurrera, joko nahasia izan da. Athletic nahi eta ezin ibili da eta Realak ondo eutsi die bilbotarren saiakerei. Bata zein bestea ez dira fin ibili gol-aukerak sortzeko garaian eta arrisku gutxi izan da bi atezainen inguruan.\nHorrela, eta 8 minutuko luzapenaren ostean, Realak Errege Kopa irabazi du; bere historiako hirugarrena, 34 urteren ostean.\n0 - Athletic: Unai Simón; De Marcos, Yeray, Íñigo Martínez, Yuri (Capa, 93. min); Berenguer (Villalibre, m.76), Dani García (Vesga, 76. min), Vencedor (Unai López, 68. min), Muniain; Raúl García eta Williams.\n1- Real Sociedad: Remiro; Gorosabel (Aritz Elustondo, 93. min), Zubeldia, Le Normand, Monreal; Zubimendi, David Silva (Guevara, 85. min), Merino; Portu (Barrenetxea, 88. min), Isak (Carlos Fernández, 88. min) eta Oyarzabal.\nGola: 0-1, 63. min: Oyarzabal, penaltiz.


EAEko matrikulazio sistemak ezberdintasun sozialak sustatzen ditu (steilas) • ZUZEU\nEAEko matrikulazio sistemak ezberdintasun sozialak sustatzen ditu\nMatrikulatzeko garaia den sasoi honetan, steilas-ek matrikulazio sistemaren eta ezberdintasun sozialen inguruan plazaratutako hausnarketa dakargu salabardora.\nIkasleak matrikulatzeko garaia dugu hauxe Euskal Autonomia Erkidegoan, hala zentro publikoetan nola pribatu-itunpeko zentroetan.\nEusko Jaurlaritzak matrikulazio-prozesua baliatzen du herritarren arteko aldeak areagotzeko eta berdintasunik gabeko jendarte bat sustatzeko. Salaketa benetan larria dirudi horrek eta matrikulazio-prozesuak, berriz, ez dirudi hain gai presazkoa. Baina lehen urrats horretan, hots, geure seme-alabak hemengo eskola honetan edo beste hartan matrikulatu nahi ditugunean, orduantxe agertzen da estreina halako pribilegio-sistema bat, eskola pribatu-itunpekoak babesten dituena eta eskola publikoa, berriz, bigarren mailan uzten. Giza eskubideen adierazpen unibertsala, konstituzio liberalak eta ordenamendu juridikoa berdintasunaren printzipioan oinarritzen dira denak, hortaz, norbaitek azalduko al digu nola lortuko dugun berdintasunezko jendarte bat, baldin eta eskola-sistemak ikasleak bereizten baditu beren egoera sozioekonomikoaren arabera?\nEusko Jaurlaritzaren Heziberri 2020 hezkuntza-proiektuko dekretuek hauxe diote, hitzez hitz: “aukera-berdintasunerako bermea da Haur Hezkuntza, inolako diskriminaziorik egiten ez duena ezaugarri pertsonalengatik, nortasun kulturalarengatik, genero-nortasunagatik edo sexu-joera eta -nortasunarengatik. Izan ere, diferentzia ekonomikoak, sozialak, hizkuntzazkoak, kulturalak eta pertsonalak gainditzea da haren xedeetako bat.\nDekretuaren artikuluek eurek baliogabetzen dute goian esandakoaren edukia; hitz hutsak baino ez dira. Horregatik, steilasek zera eskatzen dio Cristina Uriarteri (Hezkuntza sailburua): ez baldin badu bere legea bete behar, bada, alda dezala, edo, bestela, erantzi dezala kareta.\nEAJ eta PSE: ezin duzue hitz egin aukera-berdintasunaz ez eta diferentziak gainditzeaz. Joan al zarete noizbait geure hirietako eskola pribaturen batera? Bai, seguru asko. Ez dira asko beren seme-alabak eskola publikora eramaten dituzten zuen alderdietako agintariak. Xehetasun bati erreparatu diezaiozuen gomendatzen dizuegu, akaso ez zarete-eta horretaz konturatu: euskal eskola pribatu-itunpekoetan, ikasle gehien-gehienak maila sozial ertain-altukoak dira, eta, noski, euskal fenotipoaren jabe, azal zurikoak eta jatorri ezberdina markatzen duen inongo seinalerik gabeak. Donald Trump bera harro egongo litzateke lortu duzuen horrekin.\nHalako segregazio-sistema batek eskola publiko jakin batzuetan pilatzen ditu zailtasun ekonomiko handienak dauzkaten ikasleak, eta, gainera, ez dizkie ematen behar adina baliabide; halako sistema bati eusteko, ezinbestekoa da matrikulazioprozesuak lagun dezala eskola pribatu-itunpekoen pribilegioak gordetzen. Pobrea bazara, inongo bermerik eskaintzen ez duen matrikulazio-sistema horrek zuzenean bideratzen zaitu sare publikora. Euskal Herria, 2017ko otsailak 7\nCristina Uriarte andrea, zure legearen arabera “Haur Hezkuntzak” ez du “inolako diskriminaziorik egiten (…) nortasun kulturalarengatik” eta “diferentzia ekonomikoak, sozialak, hizkuntzazkoak, kulturalak eta pertsonalak gainditzea da haren xedeetako bat”; orduan, azaldu mesedez honako hauek:\nGurearen moduko familia bat iristen denean gure eskola-sistemara, hots, Euskal Herriko bi hizkuntza ofizialak ezagutzen ez dituen familia bat, zergatik bideratzen dira familia horretako seme-alabak, arauz, sare publikora, eta ez daukate aukerarik itunpeko eskola batera joateko?\nItunpeko eskolek ordaindu ezin ditugun kuotak ipintzen dituzte bi urteko gelan eta, hala, gu matrikulatzea eragozte duten, eta, gero, esaten digute 3 urteko gelan ez dagoela tokirik. Zergatik?\nZergatik ipintzen dizkigute oztopoak itunpeko sarean, esanez eskola erlijiosoa dela eta ez garela gustura egongo, edo hobeto egongo ginatekeela geure herrialdeko jendea dagoen eskola batean?\nZergatik dago oraindik martxan sare pribatu-itunpeko bat, bi finantzazio-iturri jasotzen dituena, inongo kontrol publikorik gabe? Sare pribatu-itunpekoari diru publikoa ematerakoan zergatik ez da kontuan hartzen zer-nolako konpromisoa duten eskola horiek kohesio sozialarekin?\nZergatik gara, oraindik ere, sare publikoa hezkuntza sistemaren erdigunean ipintzen ez duen Europako herrialde bakarra?\nGaur egun indarrean den matrikulazio-sistema galbahe bat da: halako moduan diseinatua dago, non zentro pribatuak eta publikoak lehiatzen diren tokian, “txitxirio ilunak” hezkuntza-sistemaren alde batean dauden, eta “txitxirio zuriak”, berriz, beste aldean. Zoritxarrez, hori ez da metafora huts bat, errealitatea baizik. Benetako apustua egingo badugu diferentziak orekatuko dituen hezkuntza-sistema baten alde, bada, orduan, matrikulazio-bulego bakar bat ireki behar da, kontuak emateko eskatu behar zaie zentro pribatu-itunpekoei, kontrol-mekanismo errealak ezarri behar dira, pribilegioak ezabatu, eta alde batera utzi matrikulazio-eredu hau, diferentziak betikotzen eta sustatzen baititu. Zentzu horretan, steilasek eskatzen du indarrean den araudia bete dadila: hezkuntza doakoa, aukera-berdintasuna eta laikotasun eskubidea.\nErrusiarren vodka itsasoak eta Ussuriko harribitxizko hondartzak\nZer duzu buruan “EAEko matrikulazio sistemak ezberdintasun sozialak sustatzen ditu (steilas)”-ri buruz\nKonfuzion 2017-02-09 18:28\nEskola pribatu eta sasi pribatuei diru laguntzak ematen zaizkie ia inolako kontrol eta bermerik jaso gabe, zergatik??? Eta eskola horiek laguntza edo kohesio sozialarekin duten konpromezua? Zero. Neure esperientziaren arabera itxura egiteko ez besterik…


Irekia Eusko Jaurlaritza - Gobierno Vasco :: EHAA xedapena 201704475\nEBAZPENA, 2017ko irailaren 12koa, Polizia eta Larrialdietako Euskal Akademiaren zuzendari nagusiarena, honako ebazpen honen hutsen zuzenketa egiten duena: Ebazpena, 2017ko abuztuaren 1ekoa, Polizia eta Larrialdietako Euskal Akademiaren zuzendari nagusiarena, Udaltzaingoaren Oinarrizko Eskalako agenteen kategorian txanda ireki baten bitartez sartzeko hautaketa-prozedurarako deia egiten duena.\nGaiak: OPOSIZIO ETA LEHIAKETAK\nHurrenkenaren zenbakia: 201704475\nHalako hutsak aurkitu dira Polizia eta Larrialdietako Euskal Akademiako zuzendari nagusiaren 2017ko abuztuaren 1eko Ebazpeneko testuan (2017ko abuztuaren 30eko EHAA, 165. zk.). Ebazpen horren bidez, Udaltzaingoaren Oinarrizko Eskalako agenteen kategorian txanda ireki baten bitartez sartzeko hautaketa-prozeduraren deialdia egin zen. Horrenbestez, dagokion zuzenketa egiten da hemen:\n2017/4235 (26/4) orrialdean, bigarren oinarrian, 1.h) atalean, honela dio:\n«Honako gidabaimenak izatea:».\nBaina honako hau gehitu behar da:\n«Basauriko Udaleko lanposturako:\nMotozikletarako A2 gidabaimena, prestakuntza-ikastaroa amaitu baino lehen.»\nArkauti, 2017ko irailaren 12a.


Artezkaritza kontseilu berria aukeratu eta 2015eko kudeaketa plana onartu ditu Sanagustin kooperatibak Zortzi laguneko Artezkaritza Kontseilua aukeratu zuen Sanagustineko kooperatibak joan zen larunbatean egindako ohiko batzarrean, aho batez. Kultur Mahairekin batera, herriko kulturgintzaren norabidea markatzea izango du egiteko nagusia kontseilu horrek, eta nola ez, kooperatibako arlo ekonomikoari jarraipena egitea. Azpeitiko Kultur Mahaiak sortutako kooperatiba da Sanagustin Kooperatiba; hainbat ekimenetarako beharrezkoa den enpresa egitura izan dezan. https://www.kulturaz.eus/albisteak/1795 https://www.kulturaz.eus/@@site-logo/logoa.png


BOSek KULTURA BONUA kanpainarekin bat egin du berriro – Bilbao Orkestra Sinfonikoa\nBOSek KULTURA BONUA kanpainarekin bat egin du berriro\nBeste urte batez, Bilbao Orkestra Sinfonikoak (BOS) bat egin du Eusko Jaurlaritzak sustatutako KULTURA BONUA kanpainarekin.\nGogorarazi nahi dugu, ekimen honen bitartez, KULTURA BONUA eskuratu daitekeela (ikusi baldintzak) 25 euroren truke; horri esker, 40 euroko gastua egin daiteke. Bonuarekin, BOSen kontzertuetarako sarrerak erosi ahal izango dira. Bonua 2012ko abenduaren 10etik 2013ko urtarrilaren 5era bitartean egongo da salgai (edo izakinak agortu arte), Kutxabanken orotarako kutxazainen bitartez.\nBOSek kultura sustatzeko programa honetan kolaboratu nahi du, eskaintza berezia sortuz: KULTURA BONU batekin (40 euroko balioa du), 43,8 €-an baloratutako (14,6 €, sarrera indibidual bakoitza) C eremurako hiru sarrera erosi ahal izango dira. Horrela, bada, 3,8 €-ko aparteko deskontua egingo dugu.\nKULTURA BONUA erabiliz beraien buruei nahiz gainerakoei BOSen sarrerak oparitzea erabakitzen dutenek abenduaren 10etik 2013ko urtarrilaren 18ra bitartean eskuratu ahal izango dituzte sarrerak Euskalduna Jauregian.


Eraikina - Larramendi - Amenabar Promociones\nPROIEKTUARI DAGOZKION MAILAKO MATERIAL ETA AKABEREKIN ERAIKIA\nEraikinaren kanpo-estaldura tamainu handiko zeramikazko piezez eginiko aireztaturiko fatxadaz osatuko da.\nEtxebizitzek terraza zabalak izango dituzte, zur itxurako zeramika akabera izango duten zoruekin eta barandak, altzairu herdoilgaitzez eta segurtasunbeiraz eginak izango dira.\nEtxebizitzen leihoak PVC-zkoak izango dira eta gas argoidun ganberazko beira bikoitza izango dute; horrek erabiltzailearen energia- kontsumoa nabarmenki murriztuko du.\nEraikinaren atariak xehetasun guztiak zainduz eta kalitate goreneko materialez disenatuko dira.\nEtxebizitzen sartzeko atea blindatua izango da, eta barruko arotzeria zuriz lakatua.\nEtxebizitza guztiek lehen mailako eta energia-efizientzia goreneko etxe-tresna elektrikoekin ekipaturiko sukaldeak izango dituzte.\nLogelek atedun horma-armairu txuriak izango dituzte eta, barnekaldetik, maletaapala eta arropa zintzilikatzeko metalezko barra ere izango dute.\nEGUNEKO MOMENTU GUZTIEZ ERABAT DISFRUTATZEKO EREMUAK\nChill out 280 m2-ko berdegunea aisialdirako, aire zabalean, zure familia eta lagunekin gozatu ahal izateko.\nENERGIA-EFIZIENTZIA HELBURU, AURREZPEN HANDIKO ETA KUTSADURA GUTXIKO ERAIKINA\nEtxebizitza-eraikin hau diseinatzeko garaian, efizientzia izan zen helburu nagusia, energia gutxiago kontsumitzeko, energiaren erabilera arrazionala ahalbidetzeko eta, aldi berean, ingurumena, kalitatea eta etxe barruko klimaren erosotasuna zaintzeko.\nEmisibitate gutxiko beirak Berokuntza-energiaren galera eragozten dute, eta horrek energia aurrezpena dakar. Hori beirak zilarrezko geruzez tratatuta daudelako gertatzen da, eta zilarra da, hain zuzen, emisibitate gutxieneko metala. Horrela, neguan beroari etxe barruan eusten dio, eta udan, beroa etxe barrura sartzea eragozten du.\nArgon gasa Arotzeriako aire-ganberetako argon gasak beiren arteko aireak baino eraginkortasun termiko handiagoa lortzen duenez, isolatzaile-gehigarri modura jokatzen du, eta barnealdea tenperaturetatik isolatzen du, neguan zein udan.\nBerokuntza zentralizatua Gas naturalaren kondentsazio-galdararen bidez, etxebizitza bakoitzarentzako banakako energia-kontagailu termikoekin.\nKondentsazio-galdara Kondentsazio-galdara zentralizatuaren sistema, ur bero sanitarioa lortzeko eta berokuntza sortzeko ur lurrunaren energiaz baliatzen da, energia-galerak ekidinez. Gainera, horri esker, erregai gutxiago kontsumituko da eta substantzia kaltegarri gutxiago isuri, bai eta galdararen errendimendua eta balio-bizitza hobetu ere.


Salustiano Olotzaga - Wikipedia, entziklopedia askea.\n1843ko azaroaren 20a - 1843ko azaroaren 29a\n← Joaquín María López y López (en) - Luis González-Brabo y López de Arjona (en) →\nOion, 1805eko ekainaren 8a\nEnghien-les-Bains, 1873ko irailaren 26a (68 urte)\nElisa Olózaga Camarasa (en)\nJosé Olózaga Almandoz (en)\nMarià Rius i Montaner (en) (suhi)\nElisa Rius y Olózaga (en) (daughter's daughter (en) )\ndiplomazialaria, politikaria, idazlea, abokatua, militarra eta filosofoa\nSalustiano Olotzaga Almandoz (Oion, Araba, 1805eko ekainaren 8a - Paris, Frantzia, 1873ko irailaren 26a) militarra, gaztelaniazko idazlea, abokatua eta politikaria zen.\nFilosofia ikasi zuen Zaragozan eta Madrilen, eta Zuzenbidea Madrilen. Liberal sutsua, Cadizko Gorteen alde egin zuen. Fernando VII.a Espainiakoa itzuli zenean, Donibane Lohizunera ihes egin behar izan zuen.\nFernando VII.a hil zenean itzuli eta Merkataritzako Arautegia berrikusteko batzordeko kide izendatu zuen alderdi liberalak. Mendizabalek Madrilgo Gobernadore Zibil izendatu zuen Olotzaga. Gero diputatu hautatu zuten, eta kargu hori izan zuen 1836tik 1873ra, hainbat etenaldirekin. 1837ko Espainiako Konstituzioa idazten lagundu zuen, eta Isabel II.a adingabearen tutore bihurtu zen.\nBaldomero Esparteroren alde egin zuen, eta 1840an Parisa joan zen enbaxadore. Espartero erori eta Elisabet II.ak tronua lortu eta gero, Ministro Kontseiluko presidente izendatu zuten, koalizio aurrerazale-moderatuaren eskutik. Gobernu aurrerazale bat eratu zuen bere zuzendaritzapean, baina Parlamentuan eztabaida gogorrak gertatu ziren eta Elisabet II.a erregina gaztearen laguntzaz (14 urte besterik ez zituen erreginak) indargabetu zuen legebiltzarra. Moderatuek erreginaren gaztetasunaz baliatu zela leporatu zioten Olotzagari, eta kargua utzi behar izan zuen lehenik, eta Europara erbesteratu behar izan zuen ondoren.\nFrantzian eman zituen zenbait urte, 1847an itzuli arte. Urte hartan diputatu hautatu zuten, eta hurrengo urtean aurrerazaleen buru zen Parlamentuan. Berriro enbaxadore izan zen Parisen. Unión Liberaleko batasunaren aurkako agertu zen, eta 1868an Madrila itzuli zenean uko egin zion behin-behineko gobernuan parte hartzeari eta Parisko enbaxadore izendatu zuten hirugarren aldiz. Han hil zen, Errepublika aldarrikatu eta handik gutxira. Hizlari bikaina izateaz gainera, Real Academia Española, Real Academia de la Historia eta Real Academia de las Ciencias Morales y Políticas akademietako kide izan zen.\nAurelio Matilla, Olózaga. (El precoz demagogo), Compañía Ibero Americana de Publicaciones, S.A, Madril, 1933.\nWikimedia Commonsen badira fitxategi gehiago, gai hau dutenak: Salustiano Olotzaga\nBNF: 10573425n (data)\nOrriaren azken aldaketa: 12 apirila 2020, 20:58.


Elkarteen foroa - Partaidetza\nHelburuak eta egituraa\nHerritarren Partaidetzarako Erakunde arteko Espazioak helburu hauek ditu:\na) Sare bat edo erakunde arteko topaketa espazio bat eratzea Lurralde Historikoko maila anitzeko gobernuen ikuspegitik, batik bat, foru gobernuaren eta tokiko gobernuen ikuspegitik, eta horren helburua herritarren partaidetzarako politikak sustatzea izango da, herritarren eta erakundeen arteko erlazioak indartu daitezen.\nb) Herritarren partaidetzaren arloko erakundeen esperientziak eta jardunbide egokiak trukatzeko espazio bat ezartzea, alor horretako elkarrekiko ikaskuntzako erakunde-komunitatea eta hobekuntza instituzionala sustatuta.\nc) Laguntza eta lankidetza teknikorako bideak hedatzea Espazioan dauden erakundeek betebehar arauemaileak egikaritzeko, araudiak eta ordenantzak onartzeko eta herritarren partaidetzarako metodologiak, prozesuak eta tresnak martxan jartzeko.\nd) Herritarren partaidetzako alorrean Foru Aldundiaren diru-laguntzen politika zehazten laguntzeko tresna izatea.\ne) Prestakuntza programak eta jardunaldi espezializatuak sustatzea, baldin eta zeharkako alor honetan eskuduntzak dituzten kargu publiko adierazgarrien eskumen instituzionalak indartzen badituzte eta herritarren partaidetzaren alorreko foru eta udal zuzendari eta teknikarien gaitasun profesionalak garatzen badituzte.\nErakunde arteko Espazioaren egiturak hauek dira:\nEspazio orokorra edo plenarioa, lurraldeko udalak biltzen dituena.\nEspazio exekutiboa, Espazioaren plangintzaren inguruan erabakiak hartzen dituena.\nForo teknikoak, deliberazio teknikorako eta proposamenak egiteko egitura gisa.


Musika-Música 2021 - Kulturklik\nBilbao 2021(e)ko martxoaren 5(e)tik 2021(e)ko martxoaren 7(e)ra\nMusika-Música 2021 jaialdia, Bilboko Udalak antolatuta, martxoaren 5ean, 6an eta 7an ospatuko da, Vienako hiria izango delarik protagonista. Horrela, Jaialdiak amaiera emango dio 2019an Londres eta New Yorkekin hasi eta 2020an Parisekin segida izan zuen zikloari.\nKulturako udal taldea dagoeneko lanean ari da datorren urteko jaialdiaren programazioa lantzen, ospakizunak duen egitarauzko kalitateari eustearren, betiere musika klasikoa herritar guztien artera zabalduz eta hurbilduz. Austriako hiriburua izan da hautatua, bera delako musikaren hiriburu nagusia.\nBilbo Vienaren pareko bihurtuko da, eta martxoko lehenengo asteburuan, musikaren hiriburua izango da. Austria beti izan da musika-konpositore handien herrialdea, eta obra bikainak eman izan dizkio musikaren historiari. XVIII. mendean eta XIX. mendearen zati batean, Austriako hiriburua musikaren Europako hiriburua izan zen, eta Haydn, Mozart, Beethoven, Schubert, Brahms edo Mahler izan zituen ordezkari.\nELENA ODRIOZOLA KARTELAREN EGILE\nEra berean, gaur aurkeztu da Musika-Música 2021 jaialdia iragartzeko irudia, Elena Odriozola donostiar marrazkilariak egina. Bera da nazioartean osperik handienetakoa duen marrazkilarietako bat, ikusi besterik ez dago bere lan oparoa eta Estatuan nahiz nazioartean eman dizkioten sariak eta agertu dizkioten ezagutzak. Sarien artean, besteak beste: Literaturako Euskadi Saria, marrazkiengatik (2009, 2013), Marrazkigintzako Estatuko Saria (2015), eta Irudiztapenari buruzko Bratislavako Biurterokoaren Urrezko Sagarra (2015).\nOraingo aldi honetan, Elena Odriozolak Viena irudikatu du kartelean, eta, irudikatu ere, Austriako hiriburuan bildu zen musikazko jeinutasun guztia iradoki zuen musaren gisa.\nCOVID-19AREN KONTRAKO PROTOKOLOA\nJaialdiaren antolatzaileek zorrotz-zorrotz betearaziko dute COVID-19aren pandemiaren ondorioz izan litezkeen arriskuak eragoztearren osasun agintariek ezarritako arauak\nData 2021(e)ko martxoaren 5(e)tik 2021(e)ko martxoaren 7(e)ra


Historia | deustukoudala\n1925ko urriak 29a Deustuarrok gogoratu behar dugun eguna da, Bilboko Udalak gure herria anexionatu zuelako, Primo de Riveraren diktadurapean.\nUrte hori arte, asko izan dira Deusturen izenean Gernikara joandakoak. Adibidez, dakigunez, lehenengoa Pedro Goiri izan zen, 1558. urtean, uztailaren 5ean Gernikara joan zenean. Abuztuaren 2an Jaun Azkorra izan zen. Hurrengo urtean, Juan Otxoa Basabeko…\nZerrenda horretan abizen deustuarrak ikus daitezke, horietako asko toponimikoak: Arana, Azkorra, Uria, Otxoa Basabeko, Berriz, Sangroniz, Zaldo, Arriaga, Tellaetxe, Bolibar, Beintza, Mantuliz, Elorriaga…\nBilbok, Deustu eta Begoña bere gain hartu zituenetik, gure herrian hainbat gauza galdu dugu: plaza leku zentral gisa, udaletxea, Erriberaren degradazioa…\nHerri baten nortasuna diren beste gauzak ere (herriko jaiak, bandera, udal artxiboa…) ere laguntzeko edo mantentzeko ezer gutxi egin du Udalak. Lehenengo urteetan bai ordaindu zituen hemengo jaiak (San Jose…) baina urte gutxira kendu zituzten laguntzak.\nEz dugu ahaztu Primo de Riveraren diktaduraren garaian gertatu zela anexioa. Deustuko Udaletxeko zinegotziak demokratikoki hautatuak ez baziren ere, gure herriaren interesak sutsuki defendatu zituzten. Batzorde bat Madrilera bidali, gestio pilo bat egin eta azterketa sakona egin zuten, frogatzeko, Begoña zein Deustu ez zirela hobeto egongo Bilbo barruan ur, saneamendu eta osasun zerbitzuei dagokienez. Azterketa horretan Bilbok zituen gabeziak argi geratu ziren.\nHala ere, ia 90 urte pasatu ondoren, Deustu bere nortasuna galdu ez duen herria da. Jaiak egiten jarraitzen dugu, herrian dauden erakundeek indar eta eragina dute eguneroko bizitzan, deustuarra izatearen kontzientzia ez da desagertu, San Josen aintzineko udal agintarien desfilea urtero egiten dugu…\nEta aurrerantzean jarraitu nahi dugu ere deustuarrak izaten.\nDeustu izenari buruzko proposamen bat


Javier De Andres izendatu dute ahaldun nagusi - Euskal Herria - Berria\nHauteskundeen ondorena: Araba\nJavier De Andres izendatu dute ahaldun nagusi\nEspero bezala joan da bozketa, sorpresarik gabe. De Andres PPko hautagaia izendatu dute ahaldun nagusi, PSE-EEren babesari esker.\nNerea Galvez, Batzar Nagusietan. Juanan Ruiz / Argazki Press\n2011ko uztailak 7\nBilduri eta PSE-EEri bere hautagaitza babesteko eskatu die EBk, "gobernu aurrerakoia osatzeko". Ez da ezustekorik izan, eta Javier de Andres PPko hautagaia izendatu dute ahaldun nagusi.\nGoizeko 09:00etan hasi da gaur Arabako Batzar Nagusietan ahaldun nagusia hautatzeko saioa, eta bozketan ezustekorik ez da izan. Nerea Galvez Ezker Batuaren hautagaiak Ezker Batuaren bi botoak beretzat izango direla aurreratu du, eta botoa eskatu die Bilduri eta PSE-EEri gobernu aurrerakoia osatzeko.�\nArratsaldean, beraz, Javier de Andres PPko hautagaia izendatu dute ahaldun nagusi kargurako, PSE-EEren babesarekin. Ezker Batuak atzo erreferendumean erabaki zuen Galvezi ematea Batzar Nagusietan dituzten bi batzarkideen botoak, eta horien babesik gabe Xabier Agirre EAJko hautagaiak ez du nahikoa izan Bildurena.\nEzker Batuko Arabako kideetatik hamarretik zortzik erabaki zuten Agirreri babesa ez ematea atzo. Agirreren ustez, EBk nahita zapuztu ditu negoziazioak, "PPrekin ezkutuko akordioa duelako". EAJ eta EB hainbat egunez aritu dira negoziatzen, baina negoziazioa herenegun blokeatu zen, fiskalitate, ekonomia eta ingurumen arloei zegozkien ataletan.\nAniztasuna foru gobernuetan\nArabako ahaldun nagusiaren aukeraketarekin maiatzaren 22an izan ziren foru hauteskundeetan hasitako hautaketa prozesua itxi da. Bizkaian Jose Luis Bilbao EAJkoak aginduko du, Gipuzkoan Martin Garitano Bildukoak eta Nafarroan Yolanda Barcina UPNkoak, PSNren babesarekin.\nAzken hautagaien dantza\nDe Andres Arabako ahaldun nagusia, EBk ez duelako EAJ babestuko


antzerkia • ZUZEU\nTaulara mikroantzerki lehiaketako irabazleak, Oihanederren - Taulara mikroantzerki lehiaketako irabazleek ekainaren 18an aurkeztuko dituzte beren lanak Oihanederren. Euskal Herriko leku ezbe...\nADEL 2021, izen ematea zabalik - ADEL21 ARTEDRAMA EUSKAL LABORATEGIA/ TOPAKETAK ArteDrama Euskal Laborategia (ADEL), arte eszenikoetan euskaraz aritzen garenon topagunea da; aktore, zuze...\nFormatu txikiko antzerki-lan eta bakarrizketentzako plaza berria\nFormatu txikiko antzerki-lan eta bakarrizketentzako plaza berria - Formatu txikiko antzerki-lan eta bakarrizketentzako plaza berria eskainiko du Taulara lehiaketak. Udaberri honetako progr...\nZaldi urdina(k) ikusten - Mikel Iturriak Harrikadak blogean. Ostiralean Egiako Gazteszenan egon nintzen «Zaldi urdina» ikusten. Eta aulkitik hotz altxatu banintzen ere, gaur astelehena d...\n2019ko Munduko Antzerki Eguneko mezua - 2019ko Munduko Antzerki Eguneko mezua, Donostia Kulturaren ataritik jasoa. Martxoaren 27an ospatuko den Munduko Antzerki Eguneko mezua, Carlos Celdr...\nXimun Fuchs: “Antzerkia luzaz erresistentzia eremu bat izan da Euskal Herrian”\nXimun Fuchs: "Antzerkia luzaz erresistentzia eremu bat izan da Euskal Herrian" - Ximun Fuchs larzabaldar antzerki-zuzendari eta aktore ezaguna dugu. Gogoeta sakonak eginak ditu gure artearen ego...\nObabakubak - Aste honetako asteazken goizean irteera bat izan genuen institutuarekin. Batxillergoko 2. mailako bi ikasgela “Obabakoak”, Bernardo Atxagaren liburu ospetsuenetakoaren antzerkia ...\nAlter Ego: Amancay Gaztañaga - Egun batean Amancay Gaztañaga Sagarzazuk (Guayaquil, 1980) Pandoraren kutxa ireki eta mila koloreko mundua deskubritu zuen. Grises taldearekin batera abeslari eta mus...\nOraindik Franco ikus daiteke Salabardoak sarean jasoa: Hiru talde elkartu ginen "Francoren Bilobari Gutuna" antzezlana taularatzeko: Artedrama, Le Petit Théatre de Pain eta Dejabu Panpin Laborate...\nNor da Alfonso Sastre? Alfonso Sastre Salvador (Madril, 1926ko otsailaren 20a) antzerki obrak, nobelak, saiakerak eta zinema gidoiak idatzi dituen idazle eta editore madrildarra da. Eva Foresten alar...\nBAD, dantza eta antzerki garaikidea Bilbon\nBAD, dantza eta antzerki garaikidea Bilbon Abian da 2016ko Bilboko antzerki eta dantza garaikidearen jaialdia, BAD, gaurtik urriaren 29a bitarte Bizkaiko hiriburuan. Hona egitarauaren laburpena,...\nOIHANEDERren Sortegiak sormen ikastaroak Sortegiak sormen ikastaroak: Antzerkia eta zinema ... Antzerki sormena eta zinema sorkuntza ikastaroek osatzen dute Oihaneder Euskararen Etxeko 2016...\nAlde zaharreko maitaleak Uriola hedabideak horrela definitu du antzezlan hau: "ukitu metateatralak eta komedia asko, baina baita mina eta sufrimendua ere". Patxo Telleriak zuzendu du lan hau, Getari ...


Gezurra ez da errenta — Eibar.ORG | Eibarko peoria\nHemen zaude: Hasiera / Blogak / Amatiño / Gezurra ez da errenta\nGezurra ez da errenta\nAmatiño 2014/03/11 09:00\nBi mila eta lauko martxoaren 11an agintean zegoen alderdiaren eta hiritarren arteko harremanak estutu zitzakeen tragediak bumeranarenak egin zituen eta konfiantza-galera eragin. Boto-emaileek ez zioten PPri terroristen oldarra saihestu ez izana leporatu, gezurra esatea baizik.\nKazetaritzan zein zuzenbide-ikasketetan sarri aipatu ohi da Bill Clinton presidentearen eta Monica Lewinsky bekadunaren afera, zeinetan amerikar buruzagiaren egiazko “bekatua” ez zen ustezko sexu-harremana izan, gezurretan aritu izana baino.\nAntzerako-edo gertatu zitzaion Aznar presidente espainiarrari orain hamar urte. Zeinahi zelarik erasotzailea, Aznarrek zezenari adarretatik heldu izan balio hasiera-hasieratik eta bere burua erasotutzat sentitu zuen gizartearen artegatasuna bideratu, ez zukeen seguru asko hauteskunderik galduko.\nBaina PP zorabiatu egin zen, tentaldi maltzurrari amain eman zion eta uste ustelari ekin. Gezurra ez da, ordea, errenta eta Aznarren buruzagitzak ez zuen komunikazio-ekimenaz jabetzerik lortu, iritzi publikoa gobernua bera baino zorrotzago ibili zen-eta.\nMaldan behera, PPren gobernua gero eta urduriago jarri eta bere burua defenditze aldera edo, harako triskantza “komenigarrien” zitzaion etsaiari leporatu nahi izan zion, zer gerta ere.\nOndorioz, eraso osteko lehen orduetan hiritarrik gehienek eskaini zioten konfiantza alferrik galtzen amaitu zuen pare bat egun koxkorretan.\nZulotik sekula ez ateratzeko ez omen dago zulatzen jarraitu besterik.\nGaldera bat: eta asmatu zeban guzur ha errentagarri atarako bazetsan? Guzurra noiz izango zeban muga? Oso-oso bildurgarria da bakarrik pentsatzia.\nHasteko, nik ez juat iñun esaten guzurra "asmatu" egin zebanik. Buruz jiharduat baiña nik esango najeukek goizeko bedratzietan gehixenok uste genduala ETA zala erruduna eta ordu bi geroago arduraren bat zeuken guztiok bihar beste zekixela pentsatzeko ez zala. Baina PPri gehixago komeni jakon iritziz ez aldatzia eta okerreko susmuari eustia erabagi juan hauteskunde-eguna pasau arte. Kontua dok, ostera, luzeegi egin jakola.\nZer gertau ete litzakian guzur harek hiru egun iraun izan baleu? Ba... seguru asko PPk ez zittuala hauteskundiak galduko. Baiña hori ez dok "bildurgarrixegixa". Astelehenian gauzak argitu egingo zittuan eta handik aurrera... antzerako parezido. Hori bai, Zapaterorik barik.


Sistema eragileak by Angelica Molinillo Marin - issuu\nOrdenagailuek ezinbestez sistema eragile bat behar dute ibili ahal izateko. Izan ere, ordenagailuez hitz egiten ari bagara ere, ordenagailuek ez ezik gailu digital gehienek ere sistema eragile bat behar dute beren funtzioak bete ahal izateko.\nZer da sistema eragilea Ezaguna den bezala, ordenagailuen funtzionamendurako bi osagai mota beharrezkoak dira. Alde batetik hardwarea dago, hau da, osagai elektronikoak, ukitu daitekeena, nolabait esateko. Bestetik, softwarea dago, alde logikoa, alegia, ukitu ezin daitekeena. Bada, bi osagaien artean sistema eragilea dago, ordenagailuen oinarrizko softwarea dela esan daiteke. Horrenbestez, arestian esan bezala, ordenagailu guztiek eduki behar dute sistema eragile bat gutxienez instalatuta ibili ahal izateko. Zibergelan aurreko artikulu batzuetan azaldu den bezala, sistema eragile bat baino gehiago egon ahal dira instalatuta ordenagailuan. Alabaina, beti kargatzen da bakarra ordenagailua pizten den bakoitzean.\nSistema eragilearen funtzioak Sistema eragilearen xedea ordenagailu batean oso garrantzitsua da. Sistema eragileak oinarrizko sistema eskaintzen du aplikazioak erabili ahal izateko. Era honetan, ingurune grafikoa (baldin badauka, kasu gehienetan badauka) eskaintzen du, era berean, aplikazio eta software ezberdinak kargatu eta egikaritu behar ditu. Hala, bada, aplikazioak normalean programatuta daude sistema eragile zehatz baterako eta horregatik, MS Windowserako garatuta dauden aplikazioak ezin dira erabili GNU/Linux edo Mac Os X sistemetan, ez badaude bertsioak garatuta sistema hauetarako ere bai. Bestetik, ordenagailuan dagoen hardwarea eta baliabide fisiko guztiak kudeatu behar ditu. Hau da, osagai elektronikoen ezaugarriak, aplikazioen partetik beren erabilera eta aplikazioen partetik beren erabilpena kudeatu behar du, besteak beste. Honela, aplikazio batek ordenagailuaren baliabide fisiko bat okupatuta edukiz gero, sistema eragileak kontrolatu beharko du baliabide horretarako sarbidea beste aplikazio batzuetatik. Era berean erabiltzaileak eta beren baimenak ere kudeatzen ditu sistema eragileak hala nola sistemarako sarbidea.\nMicrosoft sistema eragileak Microsoften sistema eragilea Microsoft Windows da eta bertsio ezberdinak daude bai zerbitzarietarako eta bai ordenagailuetarako, hala nola beste gailu digital batzuetarako. Ordenagailuetarako egungo bertsioa da Microsoft Windows 7, 2012 urtean MS Windows 8 aterako dela espero da. Aurreko bertsioei dagokienez Microsoft Windows Vista, Microsoft Windows XP, Microsoft Windows 98 edo Microsoft Windows 95 aipatu daitezke, esaterako. Hauetaz gain, ordenagailu erabiltzaile nostalgikoek ere MS Windows 3.11 Workgroup edo MS Windows 3.1 bezalako bertsioak gogoratuko dituzte, hala nola MSDOS sistema eragilea. Zerbitzarietarako Microsoft Windows Server 2008 da azken bertsioa, lehenago, Microsoft Windows Server 2003, Microsoft Windows Server 2000 edo MS Windows N.T 4.0 bertsioak argitaratu ziren.\nMac Os X sistema eragilea Appleren sistema eragilea Mac Os da eta Appleren ordenagailuetarako prestatuta dagoen sistema eragilea da. 1999 urtetik aurrera Mac Os X izena hartu du eta Unixen oinarrituta dago, alegia Unix motako sistema eragilea da. Beraz, itxura begiratuta ematen ez badu ere, teknikoki ezaugarri komun asko ditu beste Unix motako sistemekin, GNU/Linux sistemekin, adibidez. Sistema eragile hau oso zuzenduta dago hardwarera eta beraz, Appleren ordenagailuetan erabiltzera. Grafikoki, oso indartsua eta erakargarria da, garrantzi handia dauka alde grafikoak sistema eragile honetan. Teknikoki ere oso sistema eragile ona da, oso egonkorra da. “Snow Leopard” izeneko 10.6 bertsioa da berriena. Izan ere, Mac Os X bertsio bakoitzak bere izen berezia du, era honetan, 10.5 bertsioa “Leopard” da, 10.4k “Tiger” du izena, 10.3 da Panther, 10.2 Jaguar, 10.1 Puma eta 10.0 Cheetah da.\nUnix eta GNU/Linux sistema eragileak Unix eta GNU/Linux sistema eragileen artean aniztasun zabala dago, kode irekiko eta kode itxiko sistema eragileak aurkitu ahal dira. Batzuk oso profesionalak dira eta oso bideratuta daude enpresen zerbitzarietara, Sun enpresa zenaren eta orain Oracleren eskuan dagoen Solaris sistema eragilea edo HPren HPUX bezala. Beste batzuk, ordea, mahaigaineko ordenagailuetara daude bideratuago. Ezagunen artean, lehen aipatutakoak daude, Solaris (http://www.oracle.com/us/products/serversstorage/solaris/index.html), HPUX (http://h71028.www7.hp.com/enterprise/w1/en/os/hpux11ioverview.html), hala nola GNU/Linux banaketa ezberdinak: Ubuntu (http://www.ubuntu.com/), Debian (http://www.debian.org/), RedHat (http://www.redhat.com/), Suse (http://www.opensuse.org), Gentoo (http://www.gentoo.org/), Mandriva (http://www2.mandriva.com/), Fedora (http://fedoraproject.org/). Beste sistema batzuk ere badaude GNU/Linux bezala, gainera irekiak direnak baina bestelako lizentzia behar dute.


Ubuntu 21.04 "Hirsute Hippo" Gnome 40, Wayland eta gehiagoko aplikazioekin dator Linuxetik\nAzken astea Ubuntu 21.04 "Hirsute Hippo" oharra iragarri da, gisa sailkatzen dena behin-behineko bertsioa, zeinen eguneratzeak 9 hilabetetan eratzen diren (laguntza 2022ko urtarrila arte gauzatuko da).\nUbuntu 21.04 bertsio berri hau aldaketa nahiko garrantzitsuak biltzen ditu sistemaren hurrengo LTS bertsiorako bidea hartzen hasten ari direnak eta bertsio honek GNOME 40 ez bazuen ere, ezaugarri berri asko aurki ditzakegu.\n1 Ubuntu 21.04 "Hirsute Hippo" -ren ezaugarri berri nagusiak\n2 Deskargatu eta eskuratu Ubuntu 21.04\nUbuntu 21.04 "Hirsute Hippo" -ren ezaugarri berri nagusiak\nUbunturen bertsio berri hau GNOME Shell 3.38-rekin iristen da GTK3 erabilizBaina GNOME 40 aplikazioak erabiliz, gaineraLinux kernela 5.11 bertsiora eguneratu da, Intel SGX enklabeetarako laguntza, sistema deiak atzemateko mekanismo berria, laguntzaile birtualeko busa, MODULE_LICENSE gabe moduluak biltzea debekatzen duena, sistema deiak azkar konpontzea sekcomp-ean, ia64 arkitekturaren laguntza amaitzea, WiMAX teknologiaren transferentzia adar "eszenaratzea", SCTP UDPn kapsulatzeko gaitasuna.\nItxuraren aldetik, hori aurki dezakegu gai ilun berria proposatu da YarurentzatGainera, ikonoak eguneratu egin dira fitxategi motak identifikatzeko.\nEra berean, etxeko direktorioko sarbide eredua aldatu da sistemako erabiltzaileena; etxeko direktorioak sortzen dira orain 750 baimenekin (drwxr-x -), direktorioko sarbidea taldeko jabeari eta kideei soilik ematen diete.\nMahaigainean, baliabideak aplikazioetatik arrastatzeko eta jaregiteko metodoa erabiliz mugitzeko gaitasuna eta ezarpenetan, orain energia kontsumoaren profila alda dezakezu.\nActive Directory integrazioa hobetu da eta erabiltzaileak Active Directory-n autentifikatzeko gaitasuna GPO (Group Policy Objects) laguntzarekin Ubuntu instalatu eta berehala eman zen.\nAdministratzaileek Ubuntu lanpostuak kudea ditzakete Active Directory domeinu kontroladore batean ezarpenak antolatuta, mahaigaineko ezarpenak eta iradokitako aplikazio multzoa barne. GPOa konektatutako bezero guztientzako segurtasun politikak definitzeko erabil daiteke, erabiltzaileen sarbide parametroak eta pasahitzak erregistratzeko arauak konfiguratzea barne.\nNabarmentzen den beste berritasun bat gehitu egin dela da Pipewire Media Server laguntza pantaila grabaketa gaitzeko, sandbox aplikazioetan audioaren laguntza hobetzeko, audio prozesatzeko gaitasun profesionalak eskaintzeko, fragmentazioa ezabatzeko eta aplikazio desberdinetarako audio azpiegitura bateratzeko.\nInstalatzaileak laguntza gehitu du enkriptatutako partizioetarako sarbidea leheneratzeko ordezko gakoak sortzeko, pasahitza galtzen bada deszifratzeko erabil daiteke, eta UEFI SecureBoot x86_64 (amd64) eta AArch64 (arm64) sistemetan laguntza hobetu da.\nEgiaztatutako abioia antolatzeko geruza SBAT (UEFI Secure Boot Advanced Targeting) mekanismoaren erabilerara transferitu da, ziurtagiriak errebokatzeko arazoak konpontzen dituena. SBAT laguntza gehitu da grub2, shim eta fwupd paketeetan. SBATek metadatu berriak gehitzea dakar, digitalki sinatuta dagoena eta UEFI Secure Boot-erako baimendutako edo debekatutako osagaien zerrendetan ere sar daiteke.\nRen bildumari dagokionez Raspberry Pi, Ubuntu 21.04 bertsio berri honetan, Wayland-en laguntza dago. GPIO laguntza gehitu da (libgpiod eta liblgpio bidez). Compute Module 4 plakek orain Wi-Fi eta Bluetooth-a onartzen dituzte.\nBertsioaren bertsio berri honetan ere Ubuntu 21.04 mahaigainerako, lehenespenez, Wayland protokoloan oinarritutako saioa gaituta dago. Jabedun NVIDIA kontrolatzaileak erabiltzen direnean, lehenespenez, lehen bezala, X zerbitzarian oinarritutako saioa eskaintzen da, baina beste konfigurazioetarako saio hau aukeren kategoriara eramaten da.\nKontuan izan da Wayland-en GNOME saioaren muga asko kendu egin direla duela gutxi, Wayland-era igarotzea blokeatzen duten arazo gisa identifikatu direla. Adibidez, orain posible da mahaigain bat partekatzea Pipewire multimedia zerbitzaria erabiliz.\nDeskargatu eta eskuratu Ubuntu 21.04\nAzkenean, Ubunturen bertsio hau ordenagailuetan deskargatu eta instalatu nahi dutenentzat edo makina birtualean probatu ahal dutenentzat, Sistemaren irudia sistemaren webgune ofizialetik deskargatu beharko lukete.\nArtikuluaren bide osoa: Linuxetik » Banaketak » Ubuntu 21.04 "Hirsute Hippo" Gnome 40, Wayland eta gehiagoko aplikazioekin dator


Informazio-eskubideari betoa jartzearen aurka\nAlderdi politikoek kazetariei betoa jartzea, Euskadin behintzat, aspaldi bizi ez dugun gertaera da. Hala ere, Espainian, Vox eskuin muturreko alderdiak galarazi egin du 'El Pais'eko kazetari batek alderdi politiko honen prentsaurreko batera sartzea.\nInformazio-askatasunaren aurkako gehiegikeria totalitarioek historia oso luzea dute Espainiako Estatuan eta munduko gainerako herrialdeetan. Joan den mendean, Europako erregimen naziak eta faxistak buru-belarri murgildu ziren kazetaritzan eta informazio-askatasunean askatasunez jardutea eragozteko. Ez da denbora gehiegi igaro informazio eta adierazpen-askatasuna finkatzeko, gaur egun gure gizartean oso presente dauden ideologia horiek komunikabideak eta kazetariak beldurtzeko bultzadei eutsi diezaieten, horiek gizarteari gertatzen ari dena konta ez diezaioten.\nEskuin muturreko erakunde horiek alderdi politiko horien interesei kalte egin diezaieketen informazioak argitara daitezen eragoztea da erabiltzen duten formuletako bat. Era berean, oso trebeak dira albiste faltsuak banatzen edo buluak sortzen beren etsaitzat jotzen duten guztiari buruz. Horretarako, ustezko komunikatzaileak erabiltzen dituzte; batzuek uste dute kazetariak direla, eta beren eginkizun nagusia dela beren gezur sektarioak gizarteari helaraztea, eta, horrez gain, sare sozialak ez ezik, gizarte-barneratze ukaezina duten komunikabideak ere erabiltzen dituzte.\nEta demokraziak, non ez baitute sinesten, defendatu eta babestu egiten ditu. Urte askotan zehar aldarrikapenean eta borrokan konkistatu diren askatasunak baliatu eta erabiltzen dira gehiengoaren eskubideak murrizteko. Nondik atera da jende hau guztia? Gehienek 40 urtetik beherako adina dute, zer heziketa izan dute? Non eta nork eman die demokraziari eraso egiteko deia?\nKezkatu egin behar gaitu horrek guztiak. Ideologia totalitarioek eragozten duten lehenengo gauza informazio eta adierazpen-askatasuna da. Garai horiek igaro zirela uste genuen, baina indartsuago eta lotsagabeago ikusten dira egun. Konstituzioa eta gizartea libreki informatzeko eskubidea babesten duten legeak bete daitezela eskatu behar dugu, eta oso argi utzi behar dugu hori oinarrizko eskubidea dela, eta haren defentsan eta jarrera autoritarioen aurka aurrez aurre egongo garela.\nAntzerki-Foroa: URAK DAKARRENA URAK DARAMA\nAurkezpen ekitaldia: 'Dumitru biluzik', 'Altzoko Handia eta Kutixiren bekaitza', 'Altzoko Handia eta Kutixiren mehatxua' eta 'Bi txantxangorri haritz adarrean'\n'Komikia': un recorrido por la historia del cómic vasco desde 1975\nJardunaldia: GENERO-IKUSPEGIDUN LAN-OSASUNEKO ETA LAN-BALDINTZETAN AURRERAPENAK


Arrasateko Udala Garibai etorbidean Eguneko Zentroa eraikitzen hasiko da otsailaren 28an — Arrasateko Udala\nGaribai etorbidean Arrasateko Udalak bultzatutako Eguneko Zentroa eraikitzeko lanak datorren astelehenean hasiko dira, otsailaren 28an. Lanak egingo ditu Goitu Eraikuntzak SL enpresak, lehiaketa publikoan emaitzarik onena lortuta. Lanak 474.448,53 euroko aurrekontua izango du, eta aurreikusten da lanek 6 hilabete eta erdiko iraupena izatea.\nMaria Ubarretxena alkateak nabarmendu du pausu berri bat dela Gizarte Zerbitzuen mapa are gehiago osatzeko: “Arrasaten ez da inor atzean uzten. Oso gizarte zerbitzu indartsuak ditugu, eta Eguneko Zentroak lagunduko du herritarren ongizatean are gehiago aurreratzen. Gure helburua da zerbitzu berri hau herritarren esku jartzea 2022ko amaieran”.\nZerbitzuak adinekoen eskura jarriko du beste aukera bat egunean zehar joan ahal izateko. Bertan, intentsitate txikiko laguntza eskainiko zaie, beren arreta-premia espezifikoei lotuta, arriskuan edo mendetasun egoeran dauden adinekoen autonomiari eusten laguntzeko, beren ohiko bizitza ingurunean egoteko eta sozializatzeko, eta, hala badagokio, isolamendu egoerak konpentsatzeko.\nZerbitzuak gehienez 12 pertsonako arreta edukiera izango du unitate bakoitzeko. Helburua da adineko pertsona zaurgarrien autonomiari eustea, eta beste aukera bat eskaintzea adineko autonomoei, harremanak behar badituzte edo bakarrik bizi ohi badira edo lan egiten duten senitartekoekin bizi badira. Eta, era berean, adinekoentzat harrera, aisialdi eta bizikidetza zerbitzu bat eskaintzea, prebentzio jarduerekin, arreta pertsonalizatuko jarduerekin eta jolas jarduerekin, haien bizi kalitatea hobetze alde.\nHorrela, udalak lokal bat egokituko du Garibai etorbideko 1ean, beheko solairuan. Zerbitzu hauek hartuko ditu: bulegoa, 2 komun irisgarri dutxarekin, erabilera anitzeko areto handi bat, atseden gela, jangela, janaria prestatzeko gunea, langileek erabiltzeko aldagela eta garbiketa gela.\nSarbidea independentea izango da adinekoen Iturbide egoitzarekin. Sarrerako atea bulegotik ikusi ahal izango da, begiz zaindu ahal izateko.\nEspazioa eraberritzean, instalazio eta saneamendu guztiak eraberrituko dira. Argiteria jasangarria izango da ingurunearekin, LED sistemakoa.


Donostia Zinemaldia :: Efterskalv / The Here After\nMagnus von Horn egilearen lehendabiziko film luzea Canneseko zinema-jaialdiko Errealizadoreen Hamabostaldian aurkeztu zuten. Espetxean kondena bete ostean, badirudi Johnen zigorra amaitu dela. Baina berehala ohartuko da hasi besterik ez dela egin bizi beharko duen min hori.\nMagnus von Hornek (Göteborg, 1983) zinema-zuzendaritza ikasi zuen, Lodz-eko Zine Eskola Nazionalean (Polonia). Ikasketak burutu bitartean, hainbat film labur arrakastatsu egin zituen. Horietako bat, Echo, film laburren sail ofizialean lehiatu zen 2010eko Sundance zinema-jaialdian; Without Snow film laburrak, berriz, Pardi di Domani saila zabaldu zuen Locarnoko 2011ko zinema-jaialdian. Efterskalv bere lehen film luzea da, eta Canneseko Errealizadoreen Hamabostaldian estreinatu zen, mundu-mailan estreinatu ere.\nAgnieszka Glinska PSM\nUlrik Munther, Mats Blomgren, Alexander Nordgren, Wieslaw Komasa, Loa Ek\nPolonia - Suedia - Frantzia


Deustuko Unibertsitateak Graduondoko eta Etengabeko Hezkuntzako Unibertsitate Sarearen urteroko Biltzarra antolatu du EHUrekin batera, Unibertsitatearen eta Enpresaren arteko harreman berriak aztertzeko | Gaurkotasuna | Deusto\nDeustuko Unibertsitateak Graduondoko eta Etengabeko Hezkuntzako Unibertsitate Sarearen urteroko Biltzarra antolatu du EHUrekin batera, Unibertsitatearen eta Enpresaren arteko harreman berriak aztertzeko\n2016ko apirilak 29Bilboko Campusa\n50 unibertsitatetako 70 agintari akademiko inguruk hausnartuko dute, apirilaren 28an eta 29an, prestakuntza dualaren, nazioarteratzearen eta lineako formazioaren inguruan.\nHizlarien artean egongo dira Javier Echeverria, Ikerbasqueko ikertzailea, “¿Formación universitaria en la nube?” gaiaz hitz egiten; eta José Antonio Marina filosofoa, unibertsitate sistemak dituen erronken inguruan hausnartzen.\nGraduondoko eta Etengabeko Hezkuntzako Unibertsitate Sareak (RUEPEP) Bilbon ospatuko du aurtengo urteroko topaketa, erakundeko kide diren Deustuko Unibertsitateak eta EHUk batera antolatuta. RUEPEP Espainian goi mailako etengabeko prestakuntzako erreferentea da eta erakundearen helburu nagusia da gizartearen beharrizanetara eta enpresen eskarietara egokitutako titulazioak ahalik eta bizkorren prestatzea.\n50 unibertsitatetako graduondokoetako, etengabeko prestakuntzako eta Unibertsitatearen eta Enpresen arteko harremanen esparruko 70 pertsona inguruk hartuko du parte aurtengo edizioan, apirilaren 28an eta 29an. Biltzarrak garrantzi handiko hiru gai jarriko ditu mahai gainean, datozen urteetan Espainiako unibertsitateetan jorratuko direnak: prestakuntza duala, nazioarteratzea eta lineako prestakuntza. Gaien dimentsio guztiak aztertu eta eztabaidatuko dira, metodologia aktibo eta interaktiboko saioetan, ponentzietan eta mahai-inguruetan.\nHizlaririk garrantzitsuenen artean egongo da Javier Echeverria, Ikerbasqueko ikertzailea eta Zientziaren Filosofiako katedraduna. Berak eskainiko du hasierako hitzaldia: “¿Formación universitaria en la nube?”. Amaierakoa, berriz, José Antonio Marinak emango du: “Retos del Sistema Universitario español”.\nBiltzarraren hasiera ofiziala apirilaren 28an izango da, 9:30ean, EHUren Bizkaia Aretoko Baroja entzunaretoan. Bertan egongo dira Deustuko Unibertsitateko errektorea, José María Guibert, eta EHUkoa, Iñaki Goirizelaia; baita Eusko Jaurlaritzako Unibertsitateen zuzendari nagusia ere, Javier Alonso. Jarraian izango da hasierako hitzaldia eta, ondoren, lehenengo mahai-ingurua: “Unibertsitatearen eta enpresaren arteko lankidetzako espazio berriak: prestakuntza duala”. Parte hartzaileak hauek izango dira: Ixaka Egurbide, Ingeniaritza Dualaren Unibertsitate Eskolako zuzendaria (Makina Erremintaren Institutua, EHUra bildutako zentroa); Ferrán Badia, Lleidako Unibertsitateko Plangintza, Berrikuntza eta Enpresako errektoreordea; Mercé Chacón, BANKIAko LH Dualeko zuzendaria; José Luis Larrea, Lehiakortasunerako Euskal Institutuko (Orkestra) ohorezko presidentea; eta Iñaki Torrecilla, Goratu taldeko kontseilari delegatua.\nEgun horretako arratsaldeko saioan, 15:00etan, Deustuko liburutegian, “Nazioarteratzearen erronkak etengabeko prestakuntzan eta graduondokoan” world kafea prestatu da. Hizlaria Ixaka Egurbide izango da eta Jon Martín EHUko Arte Ederretako irakaslea arituko da marrazkilari lanetan.\nApirilaren 29ko ekitaldiak 9:30ean hasiko dira, "Lineako prestakuntza Unibertsitatearen aldaketa digitalaren esparruan” mahai-inguru interaktiboarekin. Parte hartzaileak hauek izango dira: Antón Seoane, Salamancako Unibertsitateko “Grupo de Investigación en Interacción y e-Learning” ikertaldeko koordinatzaile akademikoa; Teresa Romeu, Kataluniako Universitat Obertako Psikologia eta Hezkuntza Zientzietako irakaslea eta e-Learning-eko aditua; eta Pedro Pernías, Alacanteko Unibertsitateko Hizkuntza eta Sistema Informatikoen Saileko irakaslea eta UNIMOOCeko koordinatzaile eta Teknologiako zuzendaria.\n12:00etan, José Antonio Marina filosofo eta idazleak “Retos del Sistema Universitario español” izeneko amaierako hitzaldia eskainiko du. Ondoren, Nekane Balluerkak, EHUko Graduondoko Ikasketen eta Nazioarteko Harremanen arloko errektoreordeak, eta Víctor Urcelayk, Deustuko Unibertsitateko Ekintzailetza eta Etengabeko Prestakuntzako errektoreordeak, emango diote amaiera biltzarrari.\nAgenda osatzeko, gizarte eta kultura arloko jarduera programa zabala egongo da: hiria bisitatzeko aukera, itsasontzian ibiltzekoa eta Bilboko udaletxean egingo den harrera, besteak beste.


Fagor Arrasatek JEC-en konpositeen industriarako azken berrikuntza garapenak aurkeztuko ditu - Fagor Arrasate\nFagor Arrasatek JEC-en konpositeen industriarako azken berrikuntza garapenak aurkeztuko ditu\n• Konpainiak automozio sektorerako osagaien prototipoak erakutsiko ditu, efizientzia eta errentagarritasun altuko prozesuekin ekoiztuak. • Fagor Arrasatek kolaboratzaile gisa parte hartu duen proiektu bat JEC Innovation Awards 2019rako izendatua izan da, Industria eta Ekipamendu kategorian.\nFagor Arrasate, deformazio eta konformazio bidezko makina erremintak diseinatzen, ekoizten eta hornitzen espezializatuta dago eta JEC azokan konpositeen industriarako azken berrikuntza garapenak aurkeztuko ditu. Oraingo honetan, protagonismoa automozio sektorerako egindako prototipo batzuk hartuko dute, eta fabrikazio prozesu lehiakorrak erakusteko adibide ezin hobeak izango dira, automatizazio maila altua dutelarik eta era berean, fabrikazio kostua murriztea ahalbidetzen dutelako. Azoka Parisen izango da martxoaren 12tik 14ra.\nEnpresaren standak prototipo hauek erakusteko gune bat izango du, eta horien artean nabarmentzekoa kamioi astunentzako balezta hibrido bat da. Elementu honek ibilgailuaren suspentsio sisteman hartzen du, eta altzairuan ekoiztu ohi da, baina Fagor Arrasatek aurkeztuko duen soluzioak konpositea eta altzairu xafla konbinatzen ditu. Horrela, osagaiaren pisua %40 arteraino murriztu liteke autoaren eraginkortasuna hobetuz.\nAurkeztuko den beste osagai bat Maserati baten kapota izango da, Eurostars programa europarraren abala duena. Egitasmoak 3 urte iraun ditu. Compression Resin Transfer Molding (C-RTM) teknika erabiltzea erabaki zen forma geometriko konplexuak dituen kapot bat ekoizteko, kalitate altuko bukaera estetikoarekin. Prepregarekin konparatuz, prozesu oso lehiakorra da kostu aldetik, normalean ez da erabiltzen forma geometriko konplexuak egiteko, dituen mugengatik. Baina, Fagor Arrasatek erronka horri erantzuna ematea lortu du kalitate altuko emaitzekin.\nErakutsiko den hirugarren pieza kargo barrier bat da (karga bereizgailu bat), Grupo Antolinekin batera egindako proiektua hain zuzen ere. Novafom Plus patentatutako prozesuarentzat, Fagor Arrasatek linea eta ekipamendu mota definitu ditu, etapa bakarreko prozesua egitea lortuz material termoplastikodun pieza estrukturalak ekoizteko, betiere prozesuaren produktibitatea eta errentagarritasuna hobetuz.\nAzkenik, Fagor Arrasatek zelula automatiko batean egindako intrusioaren aurkako barra baten aurreforma erakutsiko du. Egite prozesurako karbono zuntzeko ehun multiaxial batetik abiatzen da eta ondoren infragorrien labe batean tratatzen da. Tenperatura altuetara iritsi ondoren, nahi den 3D forma ematen zaio molde batekin presioa eginez. Prozesu honetako berrikuntzarik nabarmenena pieza azkar-azkar mugitzen duen transfer bat eta ultrahots- hortza duen robot bat sartzea izan zen, azken hau materialaren soberakina kentzeko.\nSoluzio hauek guztiak Fagor Arrasatek bezeroei eskaintzen dizkien balio erantsien adibide dira. “Knowhowak, soluzio pertsonalizatuan espezializatzeak, eta berrikuntzan etengabe garatzeak, ahalbidetzen dute bezeroen kostuak murriztea eta produkzioaren kalitate eta efizientzia hobetzea”, hori da Fagor Arrasateko Business Unit Managerrak, Estibalitz Arregik, azpimarratzen duena. Ezaugarri hauek, zerbitzu profesional eta linea osoak egiteko gaitasunarekin batera (ekipo auxiliar guztiekin), oso garrantzitsuak dira Fagor Arrasate konpositeetako industrian partner ideala izan dadin, hainbat prozesu integratzea eskatzen baita industria horretan.\nFagor Arrasateren berrikuntzaren aldeko apustuak errekonozimendu bat jaso du JECen arduradunen aldetik, konpositeen munduko azokarik garrantzitsuena izanik. AZL Aachen-ek (material arinetan erreferentziazkoa den ikerketa zentroa) gidatu duen proiektu bat, JEC Innovation Awardsen nominatu dute eta Fagor Arraste zentro horren kolaboratzaile elkartua da. Eta izan ere, sari hauekin konpositeetan soluziorik onenak errekonozitu nahi dituzte, Industria eta Ekipamendu kategorian. Proiektu horretan, makina ultra-azkar bat ekoiztu zen (prototipoarentzat 500kg/h arterainoko abiadura) neurrira egindako aurreforma indibidualak seriean ekoizteko, piezen fluxua norabide bakarreko zinten kokapenarekin konbinatuz (zuntz lehorrean, termoplastikoak, prepreg….) laserrez lagunduta eta in situ kontsolidatuz.


Herri Ondarea :: Mokotsak\nGaia aukeratuNekazaritzaElikaduraEdatekoakKontakizunaBertsolaritzaHerri egutegiaBaserriaSiniskerak eta mitologiaPersonaia mitologikoakGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakArtisautza eta ogibideakPerratzaileaErrementariaErroteaErrementariaren lanaJantziakUmeenakIndustriaLantegiakIndustriaGarraioaHerriaEraikinakZerbitzuakUme jolasakHerri literaturaKomunikabideakIrratiaTelebistaMusikeaBandeaMusikeaNaturaDenporea neurtzekoakGizakiaEretxiakArtzaintzaArtzainaArrantzaItsasontziaKontserbakArrainakArrantzaleaPolitikeaErlijinoa eta kultoaHeriotza-ohikuneakDoluaHileteaAisialdiaDantzaldia, jolasaToponimiaBideaEraikinakIturriaIbaiakauzoaEuskaldunak erbesteanAuzotasuna eta herriaErmandadeakHerri-basoakAuzotasuna eta herria\nMokotsak be egiten ziran. Tremesaren antzekoak ziran, ogi-ore beragaz egiten ziran, baina ogi meheagoak eginda. Honeek ogi arruntak baino arinago erreten ziran.\nAitabitxi eta amabitxiak mokotsak oparitzen eutsezan euren besoetakoai Pazkoetan, Zapatu Santuz. Egun horretan, mokotsean, txorizoa eta arrautzea sartzen ziran umeai emoteko; ogi-oreari txoriaren formea emoten jakon.\nBarriemoileak: Markos Azpitarte eta Mari Argoitia\nArtzain-txakur lehiaketetan egondakoa


Online ikastaroak | Zornotzako Barnetegia\nOnlineko ikastaroek hiru atal dituzte:\nPrograma (ikasleekin adostuta eta helburuari begira edo MOODLE plataforman barnetegiak berariaz sortutako ikastaroa, edo BOGA programa, edo biak)\nPrograma: ikaslea bakarrik arituko da, bere kontura nahi duenean, Interneterako sarbidea beharko du horretarako eta astean gutxienez 5 ordu egin beharko du bertan. Ikasleak programa horretan unitateak izango ditu. Unitateek helburu bat izango dute, eta helburu hori lortzeko, ibilbide bat burutu beharko du ikasleak. Horrela, trebetasun guztiak lantzeko materialak izango ditu eskura, trebetasunak izango direlako helburu.\nEntzumenak eta irakurmenak modu automatikoan edo zuzenketa orria eskainiz zuzenduko dira, laburpena eskatzen ez bada, kasu horretan tutorearekin zuzenduko dira.\nIdazlanak tutoreak idazlanen gaineko feedbacka emango dio ikasleari, eta gero, tutoretzan irakasleak beharrezko joz gero, feedbacka horren gaineko azalpenak ere emango dizkio ikasleari.\nBukatzeko, mIntzamena mintzamen-saioetan landuko da, beraz, nahiz eta programan agertu zer egin behar den mintzamena lantzeko, hori asteko mintzamen-saioan landuko da.\nMintzamen-saioak: mintzamen saioak aurrez aurrekoak edota onlinekoan izan daitezke eta astean ordu bateko saio bakarra da. Onlinekoak badira, jitsi meet plataforma erabilita. Mintzamen-saio horiek talde txikietan izaten dira 4 pertsona talde bakoitzean, eta unitatean burutu beharrekoak (gaia, elkarreragina, aurkezpena, kontakizuna,…) egiteko erabiltzen da.\nTutoretzak: Goizeko 8etatik gaueko 9ak arte. Bi asterik behin 30 minutu ikasle eta tutorearen artean adostutako orduan. Tutoretzak ere aurrez aurrekoak edota onlinekoak izan daitezke. Bertan tutoreak ikasleari informazioa eta argibideak emango dizkio, gero eta autonomoagoa izanda, ikasprozesuaren jabe izan dadin.\nA1etik C1era, uztailetik irailera: 208,00 €


Astebete, udazkeneko denboraldiari hasiera emateko - Lasarte-oria - Txintxarri.eus\nAstebete, udazkeneko denboraldiari hasiera emateko\nTxintxarri Aldizkaria 2020-11-06 14:15\nUdako denboraldiko irudia.\nDena ondo bidean, azaroaren 13an, Donostiako Hipodromoko udazkeneko denboraldiaren lehen hitzordua izango da\nDos Hermanaseko Hipodromoaren denboraldia bertan behera geratu ostean, ez ohiko lau jardunaldiko denboraldia biziko du Hipodromoak. Ez zen horrelakorik gertatzen 2005 urtetik. Orduan udaberrian izan zen denboraldia.\nAntolatzaileek hainbat xehetasun orokor jakitera eman dituzte. Guztira hogei lasterketa lehiatuko dira, horien artean, hiru handicap edo bi urteko zaldientzako bereziki antolatutako hiru lasterketa, baita hiru urteko maidenetzako beste bi ere. Lasterketa guztiak, gainera, belarreko pistan egingo dira.\nSariei dagokienez, guztira 135.150 euro banatuko dituzte eta lasterketa bakoitzeko irabazleak 3.500 eta 5.500 euro arteko saria eskuratu dezake. Ordutegiaren berri ere eman dute, azaroaren 13an, 20an eta 27an 14:45ean hasiko dira lasterketak; abenduaren 8an, berriz, 11:45ean.\nOraindik zehazteke zegoen zenbat ikusle egon ahalko diren harmailetan. Izan ere, lehengo asteko COVID-19aren aurkako neurriek ikusle kopurua murrizten baitzuten. Atzo lehendakariak aurreratutako neurri berriek, ordea, ez dute aukera hori ematen. Ezin da kirol jarduerak ikustea joan.\nBestalde, Raul Ramos jockeyak Zarzuelako Hipodromoko 79. urteurreneko Sari Nagusia marra gainean eskuratu zuen, azaroaren 1ean, Guillermo Arizkorreta prestatzailearen My Flinders behorra gidatuta.\nLasarte-Oriako jockeyak bere 20 urteko ibilbidean lortzen duen lehen sari handia da.


Uxue Azkue, Asun Casasola ipuin lehiaketaren irabazlea | Arizmendi ikastola\nUxue Azkue, Asun Casasola ipuin lehiaketaren irabazlea\nAlmeneko batxilergoko ikaslea den Uxue Azkuek irabazi du Asun Casasola V. Ipuin Lehiaketakoa gazte mailako lehen saria. Lehiaketa honetako gaiak indarkeria matxistaren inguruan kokatzen dira eta, gazteen sailean, 71 lanen artean aukeratu dute Uxuerena. Zorionak Uxue egindako lan ederragatik!!\nAurreko astean banatu ziren sariak Irungo Bronte liburudendan. Aurtengo edizioa Ez zaude bakarrik lelopean landu dute. Antolatzaileekin batera, 2008an eraildako Nagore Laffageren ama Asun Casasola izan zen bertan.\n«Aurten 12 urte beteko dira Nagore Laffageren erailketatik, 2008an hasi zen bere ama Asun Casasolaren borroka. Asunek pertsona askoren eredu izaten jarraitzen du, baita ere lehiaketa hau bizirik jarraitzearen arrazoi nagusia ere», adierazi zuen antolakuntzako kide Miren Lantzek. Bitxikeri gisa, ipuinak aurten mundu osotik jaso dituztela nabarmendu zuten atzokoan. Zehazki, Amerikatik, Poloniatik, Italiatik eta Turkiatik ere heldu dira ipuinak.\nAmaitzeko, Asun Casasolak hitza hartu zuen. Urtero bezala, antolatzaileek feminismoaren eta berdintasunaren alde egindako lana eskertu nahi izan zuen atzokoan: «ikaragarria da neska hauek egiten duten lana. Gai honetan lanean jarraitu behar dugu, egoera gaizki baitago. Etxetik, ikastetxeetatik eta leku guztietatik egin behar dugu lan, emakume guztiek elkarrekin egin behar dugu aurrera». Hemen Uxueren ipuina.


Ikus-entzunezko errealizazioa - Wikipedia, entziklopedia askea.\nProzesuak zera barnebiltzen du, idea jaiotzen denetik grabazioa hasten den unera arte. Esfortzu produktibo handiena fase honetan izaten da. Egin behar hauek izaten dira:\n1. Gidoi teknikoaren zuzenketa eta gainbegiraketa. Ondoren, talde tekniko eta artistikoari kopiak banatuko zaizkio. Baita informazio hori beharrezkoa zaioen edonori ere.\n2. Gidoi grafikoa sortzea. Honek gida gisa balio du produkzioaren estrukturarako, grabatu baino lehen.\n3. Grabaketak izango diren lekuaren aukeraketa (gidoi tekniko eta grafikoaren arginideen arabera, produkzio taldeak erabakiko du zein lekutan izango den).\n4. Filmazioaren bitarteko eta ondorengo balizko arazoak saihesteko, baimenen tramitazioak egitea. Adibidez, eszenatokiak edo lekuak erabiltzeko baimenak, copyrighta duten pieza musikalak erabiltzeko baimenak, eta abar.)\n5. Talde tekniko eta artistikoaren kontratazioa. Baita edizio, jantzi edo makillajearenak ere.\nBestetik, produkzio eta errealizazio taldeak zerrenda prestatu beharko dituzte atrezorako. Bertan agertuko dira esaterako, grabaketarako beharrezko pertsonak, materialak eta bitartekoak. Behin hori eginda, lan plangintza bat egitea da hurrena. Bertan programaturik geratuko dira egunez egun egin beharreko ekintzak.\nKasuak kasu, narrazioak istorio hori imagitzatzen lagundu behar du irudi eta soinuen bitartez.\n· Eszenaren zenbaki eta izenburua\n· Eszena barruko planoaren zenbakia\n· Audioaren deskribapen laburra\n· Ohar teknikoak (beharko balira)\n· Planoen trantzisioak\n· Soinu operadorea\n· Teleprompteraren operadorea\nTeleprompterra filmatzeaz arduratzen da. Testua pasa behar du eskaletak markatzen duen ordenean, aurkezleak kamara begiratzeari utzi gabe irakur dezan. Albistegietan ezinbestekoa da, aukerakoa gainontzeko programetan.\n· CCU kamaren kontrola\n· Errealizadorearen laguntzailea\n· Bideo operadorea\nBehin ikus entzunezko postprodukzioa amaituta, bideoa exportatu behar da amaierako produktua izateko. Azken hau izango da kontsumituko dena.\nBanaketa zinematografikoa pelikula publikoari eskuragarri jartzen zaion prozesua da. Orokorrean, lan hau banatzaile profesional batek egiten du: estreinatzeno data eta bidea, lekua eta abar izan telebista, cinema edota bide etxekoagoetatik (DVD, online plataformak…).


Jovenel Moise Haitiko presidentearen omenez egindako lore-eskaintza. Argazkia: EFE\nJovenel Moise Haitiko presidentearen hilketaren harira atxilotutako zazpi kolonbiarrek gutxienez entrenamendu polizial edo militarra jaso zuten Ameriketako Estatu Batuetan (AEB), Kolonbiako Armadako soldadu gisa, AEBko iturri ofizialen arabera.\n"AEBn eta Kolonbian aritu ziren entrenatzen 2001etik 2015era. Besteak beste, taktiketan, garapen militar profesionalean, larrialdietako medikuen ezagutzan, helikopteroen mantentze-lanetan eta droga trafikoaren eta terrorismoaren aurkako borrokari buruzko mintegietan parte hartu zuten", izena sekretupean gordetzeko eskatu duen arduradun ofizial batek Voice of America AEBko hedabideari azaldu dionez.\nUne honetan, Estatu eta Defentsa Departamentuek gordetako datuak aztertu nahi dituzte, Haitiko presidentearen hilketarekin lotuta egon daitezkeen susmagarri gehiagok AEBko armadan izan ziren jakiteko.\nTestuinguru horretan, Leon Charles Haitiko Polizia buruak jakitera eman duenez, 18 kolonbiar atxilotu dituzte jada Moiseren hilketarekin lotuta, eta Haitiko Poliziako beste bost ofizial ikerketapean daude, magnizidio horretan ere parte hartu zutelakoan.\nBestalde, Luis Vargas Kolonbiako Poliziako zuzendariak adierazi duenez, Haitiko presidentearen hlketaren ustezko "egile intelektuala" Justizia Ministerioko funtzionario ohi bat izan daiteke, hain zuzen ere, Joseph Felix Bado. Antza denez, magnizidioa baino hiru egun lehenago, Moise hiltzeko agindua eman zuen berak.\nHorrez gain, German Rivera eta Duberney Capador Kolonbiako militar ohiek Moise hiltzeko planaren berri bazutela adierazi du Vargasek.